‘Tetekerani Malango Kuti Mukhale Wanzeru’—Mimwani 8:33 | Nsanza ya Mulindiri\n‘Wana wangu . . . tetekerani malango kuti mukhale wanzeru.’—MIMWANI 8:32, 33.\nKodi Yahova ambatipfunzisa tani kukhala wakubziretsa?\nKodi abereki angalere tani wana wawo mwakuphatisa basa malango ya Yahova?\nKodi tingagumane tani phindu na malango yomwe pinango tingapasidwe m’gwere?\n1. Kodi tingagumane tani nzeru, ndipo kodi nzeruzo zin’dzatithandiza kucita ciyani?\nYAHOVA ndiye mwenekaciro wa nzeru, ndipo iye ambapasambo wanthu winango nzeru zacezo mwakudeka mtima. Pa Tiyago 1:5 pambati: ‘Penu alipo omwe ankusaya nzeru, apitirize kukumbira kwa Mulungu, ndipo an’dzamupasa, pakuti iye ambapasa wense mwakudeka mtima na mwakusaya kutombodzera.’ Ifepano tingagumanembo nzeru mwa kumbabvuma malango yakucokera kwa Mulungu. Ndipo kucita bzimwebzi, kun’dzatithandiza kutcenkha kucita bzinthu bzakuipa, ticipitiriza kukhala wakufendererana na Yahova. (Mimwani 2:10-12) Tin’dzakhalambo na cidikhiro cakudzatambira moyo wakusaya kumala.—Juda 21.\n2. Kodi tingadziwe tani kuti Mulungu ambatifuna kwene-kwene?\n2 Pakuti ndife wakuperewera ayai thangwe rakuti tidaleredwa mwakusiyana-siyana, nthawe zinango bzingakhale bzakunesa kubvuma malango, ayai kuyawona kukhala cinthu cabwino. Koma tikawona phindu lakumbaphatisa basa malango ya Mulungu pa moyo wathu, ifepano timbafika pakuzindikira kuti iye ambatifuna kwene-kwene. Pa Mimwani 3:11, 12 pambati: ‘Mwanangu, leka kulamba malango ya Yahova, ndipo leka kunyansindwa naye akakutsimula . . . Pakuti Yahova ambalanga ule omwe iye ambamufuna.’ Tenepo, tingakhale na citsimikizo cense cakuti Yahova ambatifunira bzabwino. (Werengani Wahebereu 12:5-11.) * Yahova ambatidziwa bwino, tenepo, malango yace nthawe zense yambakhala yakuthandiza na yakufunikira kwa ifepano. Ndipopa, mu nkhani ino tin’cezerana mbali zinai zakulewa bza malangoyo: (1) kubziretsa, (2) malango yomwe abereki an’funika kumbapereka kwa wana wawo, (3) malango yomwe timbatambira m’gwere na (4) ngozi yomwe ingabwere thangwe ra kusaya kubvera malango.\nN’THANGWE RANYI KUBZIRETSA NI CIRATIZO CAKUTI NDIFE WANZERU?\n3. Kodi mwana angakhale tani wakubziretsa? Fotokozani ciratizo.\n3 Tikakhala wakubziretsa, ifepano timbakhala na malire pa bzakucita na bzakukumbuka bzathu. Ifepano timbabadwa lini na khalidwe la kubziretsa, koma timbacita kulipfunza. Tingandendemeze bzimwebzi na mwana omwe ankupfunza kutcobva njinga. Mwana akakhala kuti ankupfunza kutcobva njinga, m’bodzi mwa abereki wace ambaphatirira njingayo kuti aleke kugwa. Koma na kupita kwa nthawe, mwanayo akayamba kudziwa kutcobva yekha njingayo, aberekiwo ambayamba kuilekerera pang’ono-pang’ono. Ndipo aberekiwo akatsimikiza kuti mwanayo wadziwa kutcobva njingayo, iwo ambamulekera, acitcobva yekha. Mpsibodzi-bodzimbo na imwe abereki. Mukambapfunzisa wana wanu ‘m’malango ya Yahova na kuwapfunzisa kakumbukidwe kace,’ imwepo mumbakhala munkuthandiza wana wanuwo kukhala wakubziretsa na wanzeru.—Wayefezo 6:4.\n4, 5. (a) Kodi n’ciyani comwe cimbacitika munthu akabvala ‘unthu bupsa’? (b) N’thangwe ranyi tin’funika lini kutaya mtima tikaphonya?\n4 Bzimwebzi bzimbacitikambo na wale omwe ambadzapfunza bza Yahova atakula. N’cadidi kuti pinango iwo angakhale wakubziretsa, koma ambakhala lini wakukhwima mwauzimu. Tsono akayamba kubvala ‘unthu bupsa’ na kucita nyongo yakutewezera Kristu, iwo ambadzakhala wakukhwima mwauzimu. (Wayefezo 4:23, 24) Ndipo kubziretsa kumbatithandiza ‘kulamba makhalidwe yakuipa na bzikhumbo bza dziko, ticikhala wa makumbukidwe yabwino, wacirungamo na wakubzipereka kwa Mulungu mu nkonzedwe uno wa bzinthu.’—Tito 2:12.\n5 Tensenefe ndife wakuperewera ndipo timbaphonya kazinji kense. (Mpalizi 7:20) Tsono kodi bzimwebzi bzinkuthandauza kuti ifepano ndife lini wakubziretsa? Ne na pang’onopo. Pa Mimwani 24:16 pambati: ‘Nyakulungama angagwe kanomwe kense, ndipo iye an’dzalamuka pomwe.’ Tsono n’ciyani comwe cin’dzatithandiza ‘kulamuka pomwe’? Ifepano tingalamuke lini mwa mphanvu zathu zokha, koma na thandizo la mzimu wakucena wa Mulungu. (Werengani Wafiripo 4:13.) * Ndipo thandizo la mzimu wakucenali ndakufunika kwene-kwene thangwe kubziretsa ni mbali ya cisapo ca mzimu.\n6. Kodi tingafike tani pakufuna kupfunza Fala la Mulungu? (Onani cithunzi-thunzi pa tsamba 27.)\n6 Ifepano tingakulise khalidwe la kubziretsa mwa kumbacita mpembo, kupfunza Bibliya na kumbakumbukira bzomwe tapfunzabzo. Tsono tani penu kupfunza Bibliya kumbakunesani ayai penu imwepo mumbafuna lini na kupfunzako? Lekani kutaya mtima. M’mbuto mwace, bvumani kuti Yahova akuthandizeni kukhala na cikhumbo ca ‘kumbafunisisa’ Fala lace. (1 Pedru 2:2) Kumbirani Yahova kuti akuthandizeni kumbapambula nthawe yakupfunza Bibliya. Mungayambe kupfunza m’tumphindi twakucepa ndipo na kupita kwa nthawe, mun’dzawona kuti kupfunzako kun’dzayamba kukudekerani. Ndipo imwepo mun’dzayambambo kumbapfunza Bibliya mwakamderekho, mucimbakumbukira bzomwe mwapfunzabzo.—1 Timotio 4:15.\n7. Kodi kukhala wakubziretsa kungatithandize kucita ciyani?\n7 Kukhala wakubziretsa kungatithandize kukwanirisa bzakulinga bzathu bzauzimu. Mwa ciratizo, pomwe m’bale munango adawona kuti akhatepa mwauzimu, iye adalinga kukhala mpainiya wakukhazikika. Kodi kukhala wakubziretsa kudathandiza tani m’baleyu? Kudamuthandiza kukwanirisa cakulinga caceci. Iye adayamba kuwerenga m’mabukhu yathu nkhani zakulewa bza upainiya, ndipo adaiipembera nkhaniyi. Kucita bzimwebzi kudamuthandiza kulimbisa pomwe uxamwali bwace na Yahova. Ndipo akakhala na mpata, iye akhatumikira ninga mpainiya wakuthandiza. Iye alibe kubvuma kuti cinthu ciri-cense cimutazise kukwanirisa cakulinga caceci, m’mbuto mwace, iye adacita nyongo yakuti acikwanirise ndipo na kupita kwa nthawe, adadzakhala mpainiya wakukhazikika.\nABEREKI LERANI WANA WANU MWAKUPHATISA BASA MALANGO YA YAHOVA\nWana akabadwa ambadziwa lini kusiyanisa cabwino na cakuipa, tenepo, iwo ambafunika kupfunzisidwa (Onani ndime 8)\n8-10. Kodi n’ciyani comwe cingathandize abereki kulera wana wawo kuti atumikire Yahova? Fotokozani ciratizo.\n8 Yahova adapasa abereki udindo bwakulera wana wawo ‘m’malango ya Yahova na kuwapfunzisa kakumbukidwe kace.’ (Wayefezo 6:4) Koma kucita bzimwebzi n’kwakunesa kwene-kwene m’nsiku zathu zino. (2 Timotio 3:1-5) Wana akabadwa, ambadziwa lini kusiyanisa cabwino na cakuipa thangwe cikumbu-mtima cawo cimbakhala cinati kupfunzisidwa, tenepo, iwo ambafunika kucipfunzisa. (Waroma 2:14, 15) M’pfunzi wa nkhani za m’Bibliya munango, adafotokoza kuti fala la Cigirego lakusanduliziridwa kuti ‘kulanga,’ limbathandauzambo ‘kukula kwa mwana,’ ayai kulera mwana kuti adzakhale wanzeru akadzakula.\n9 Abereki akambalera wana wawo na lufoyi, wanawo ambabzibva kukhala wakukhotcerereka, ndipo iwo ambapfunzambo kuti ufulu bwawo buna malire, nakuti bzense bzomwe angacite pa moyo wawo bzimbakhala na bzakutewera bzace. Tenepo, mpsakufunika kwene-kwene kuti abereki wacikristau ambathembe nzeru za Yahova pakulera wana wawo. Kaleredwe ka wana kambakhala kakusiyana-siyana mwakubverana na komwe munthuyo ambakhala ndipo kambacinja nthawe na nthawe. Tsono, abereki omwe ambabvera Mulungu pakulera wana wawo, an’funika lini kumbathembambo nzeru za wanthu.\n10 Tingapfunze bzizinji na ciratizo ca Nowe. Pomwe Yahova adauza Nowe kuti amange cingalawa, iye akhadziwa lini momwe angadacimangira. Tenepo, iye akhafunika kukhulupira Yahova ndipo Bibliya limbalewa kuti iye ‘adacitadi tenepoyo,’ ayai kuti Nowe adacita bzense ninga momwe Yahova akhadamuuzira. (Ciyambo 6:22) Kodi n’ciyani comwe cidacitika patsogolo pace? Nowe pabodzi na banja lace lense adapulumukira m’cingalawaco. Nowe, akhalimbo m’bereki wabwino. Kodi n’ciyani comwe cidamuthandiza? Ni kukhulupira nzeru za Mulungu. Nowe adapfunzisa bwino wana wace, aciperekambo ciratizo cabwino kwa iwo napo kuti kucita bzimwebzi kukhali kwakunesa m’nthawe imweire, cigumula ca madzi cinati kufika.—Ciyambo 6:5.\n11. N’thangwe ranyi abereki an’funika kumbacita nyongo yakupfunzisa wana wawo?\n11 Penu imwepo ndimwe m’bereki, kodi mungatewezere tani Nowe? Mwa kumbatetekera Yahova na kubvuma thandizo lace pakulera wana wanu. Ndipo mbaphatisani basa malango yakucokera m’Fala lace na yakuperekedwa na gulu lace. Na kupita kwa nthawe, wana wanu an’dzakutendani pakuwona nyongo yomwe imwepo mudacita. M’bale munango adati: ‘Ndimbatenda kwene-kwene abereki wangu thangwe ra nyongo yomwe iwo adacita yakundilera bwino. Iwo adacita bzense bzomwe angadakwanisa kuti atokonye mtima wangu pakundipfunzisa.’ M’baleyu adalewa kuti abereki wace adamuthandizambo kukhala pauxamwali na Yahova. N’cadidi kuti nthawe zinango, mwana angasiye kutumikira Yahova, napo kuti abereki wace adacita nyongo yakumupfunzisa cadidi ca m’Bibliya. Tsono bzimwebzi bzikacitika, aberekiwo angakhale na cikumbu-mtima cakucena pakudziwa kuti adacita bzense bzomwe angadakwanisa kuti athandize mwana wawoyo, acimbadikhira kuti nsiku inango, mwanayo an’dzabwerera pomwe kwa Yahova.\n12, 13. (a) Kodi n’ciyani comwe cingakhale cakunesa kwene-kwene kwa abereki, mwana wawo akacosedwa m’gwere? (b) Kodi n’ciyani comwe banja linango lidacita pomwe mwana wawo adacosedwa m’gwere?\n12 Kwa abereki winango, cinthu comwe cimbakhala cakunesa ni kupitiriza kubvera Mulungu mwana wawo akacosedwa m’gwere. Mpfumakazi inango yomwe mwana wace wacikazi akhadacosedwa idati: “Inepano ndikhambafuna kuceza na mwanangu napo kuti iye akhadacosedwa, tenepo, ndikhambanyang’ana nfundo zinango m’mabukhu yathu zomwe pinango zingadandibvumiza kucita bzimwebzi.” Koma mwakudeka mtima, bayace wa mpfumakaziyi adaithandiza kuwona kuti awiriwo akhafunika kukhala wakukhulupirika kwa Yahova.\n13 Na kupita kwa nthawe, mwana wa mpfumakaziyi adadzabwezeresedwa. Mpfumakaziyi idati: “Tsapano, mwanangu ambandinembera mensaje ayai kundipfuwira mtedwe nsiku zense! Ndipo iye ambatilemekeza kwene-kwene thangwe adawona kuti ifepano timbabvera Mulungu, ndipo tsapano uxamwali bwathu na iye n’bwakulimba. Tsono tani imwepombo? Kodi mun’dzapitiriza ‘kukhulupira Yahova na mtima wanu wense,’ napo mwana wanu acicosedwa m’gwere? Kodi mun’dzalatiza Yahova kuti imwepo ‘mumbathemba lini luso lanu la kubvesesa bzinthu’? (Mimwani 3:5, 6) Lekani kuyebwa kuti cirango ca Yahova cimbatilatiza kuti iye ngwanzeru nakuti ambatifuna kwene-kwene. Ndipo lekanimbo kuyebwa kuti Yahova adapereka Mwana wace kwa wanthu wense, kuphatanidzambo mwana wanu omwe wacosedwa. Mulungu ambafuna kuti tensenefe tidzagumane moyo wakusaya kumala. (Werengani 2 Pedru 3:9.) * Tenepo abereki, nthawe zense mbakhulupirani kuti malango na citsogozo ca Yahova mpsabwino, napo kuti kucita bzimwebzi kungakhale kwakunesa. Mbatetekerani malango ya Yahova ndipo lekani kumbalimbana nayo.\nTIKAPASIDWA MALANGO M’GWERE\n14. Kodi Yahova ambasamalira tani gwere lace?\n14 Yahova adalewa kuti an’dzasamalira, kukhotcerera na kupfunzisa gwere la Cikristau, ndipo iye ambacita bzimwebzi mwa njira zakusiyana-siyana. Mwa ciratizo, iye adasankhula Mwana wace Jezu kuti ambasamalire gwere ndipo Jezuyo adakhazikisambo ‘nyakunyang’anira wakukhulupirika’ kuti ambatipase cakudya cauzimu comwe cimbatithandiza kukhala wakukhulupirika. (Luka 12:42) ‘Nyakunyang’anirayo,’ ambatipfunzisa na kutipasa malango yakuthandiza. Ndipo pinango imwepo mungakumbukire bza nkhani inango yomwe mudabva pa mtsonkhano ayai mudawerenga m’mabukhu yathu, yomwe idakuthandizani kucinja makumbukidwe ayai bzicito bzanu. Mwakusaya kupenukira, imwepo mumbakondwa kwene-kwene na bzimwebzi, thangwe mudalatiza kuti mumbabvuma kulangidwa na Yahova.—Mimwani 2:1-5.\n15, 16. (a) Kodi tingagumane tani phindu na basa lomwe akulu wa gwere ambacita? (b) Kodi n’ciyani comwe tingacite kuti akulu ambacite basa lawo mwakukondwa?\n15 Kristu adasankhulambo akulu, kuti ambasamalire gwere, ndipo Bibliya limbalewa kuti akuluwo ali ninga ‘mphaso.’ (Wayefezo 4:8, 11-13) Kodi tingagumane tani phindu na basa lomwe akulu wa gwere ambacita? Ifepano tingacite bzimwebzi mwa kumbatewezera cikhulupiro na ciratizo cawo cabwino, ticimbateweza malango yomwe iwo atipasa kucokera m’Bibliya. (Werengani Wahebereu 13:7, 17.) * Akulu ambatifuna ndipo ambafunambo kuti ifepano tikhale pauxamwa bwakulimba na Mulungu. Ndipo iwo akawona kuti tinkumbalova ku mitsonkhano ayai tinkutepa mwauzimu, iwo an’dzacita nyongo yakutithandiza mwakamfulumize. Iwo an’dzaceza nafe acititetekera, ndipo an’dzatilimbisa na kutipasa malango kucokera m’Bibliya. Kodi imwepo mumbawona thandizo lomwe akulu ambapereka ninga ciratizo cakuti Yahova ambakufunani?\n16 Nthawe zinango, bzingakhale bzakunesa kuti akulu atipase malango. Mwa ciratizo, kodi imwepo munkumbuka kuti mpolofeta Natani adabva tani, pomwe iye adayenda kukalewalewa na Mambo Davide bza pikado yomwe iye akhadacita? (2 Samuweri 12:1-14) Ndipo kodi mpostolo Paulo adabvambo tani pomwe akhafunika kutsimula Pedru, omwe akhali m’bodzi wa apostolo 12, thangwe ra mzimu wace wa tsankhulo omwe iye adaulatiza kwa Akristau omwe akhali lini Ajuda? Mwakusaya kupenukira, Paulo adafunika kulimba mtima kuti acite bzimwebzi. (Wagalata 2:11-14) Tenepo, kodi n’ciyani comwe tingacite kuti akulu ambatipase malango mwakusaya kunesa? Tin’funika kuhala wanthu wakubzicepsa, wakutenda na wakucezeka, ticimbawona thandizo la akuluwo ninga ciratizo ca lufoyi lomwe Mulungu analo kwa ifepano. Tikacita bzimwebzi, ifepano tin’dzagumana phindu na malangoyo ndipo akuluwo an’dzacita basa lawo mwakukondwa.\n17. Kodi akulu wa gwere adathandiza tani mpfumakazi inango?\n17 Mpfumakazi inango idalewa kuti ikhaneseka kutumikira Yahova mwakutsudzuka, thangwe ra bzinthu bzomwe idacita kale-kale, ndipo bzimwebzi bzikhambasunamisa kwene-kwene mpfumakaziyi. Iyo idati: “Inepano ndidawona kuti ndikhafunika kukauza akulu ndipo pomwe ndidacita bzimwebzi, akuluwo alibe kundikalipira ne kundinyoza, koma adandilimbisa. Ndipo pambuyo pa mitsonkhano, napo kuti akhana bzakucita bzizinji, mkulu m’bodzi akhambadzandibvunza momwe bzinthu bzikhaliri pa moyo wangu. Thangwe ra bzomwe ndidacitabzo, inepano ndikhawona kuti ndikhathemera lini kufunidwa na Mulungu. Koma Yahova adalatiza lufoyi lace kwa inepano mwa kuphatisa basa gwere lace pabodzi na akulu. Nthawe zense, ndimbapemba kwa Yahova ndipo ndimbamuuza kuti cipo ndicidzamusiya pa moyo wangu.”\nNGOZI YAKUSAYA KUBVERA MALANGO\n18, 19. Kodi njiponi ngozi yomwe ingabwere thangwe ra kusaya kubvera malango? Fotokozani ciratizo.\n18 Kupasidwa malango kumbawawa, koma kusaya kubvera malango ya Mulungu kumbakhala na bzakutewera bzakuwawa kwene-kwene kuposa pomwe tinkulangidwapo. (Wahebereu 12:11) Ciratizo pa nkhaniyi ni Kaini na Mambo Zedekiya. Pomwe Mulungu adazindikira kuti Kaini akhawenga m’bale wace Abeli ndipo akhafuna kumupha, iye adacenjeza Kainiyo kuti: ‘Thangwe ranyi wakalipa kwene-kwene, ndipo thangwe ranyi nkhope yako yagwa? Ukayamba kucita bzabwino, ndin’dzakufuna lini pomwe? Tsono ukaleka kucita bzabwino, pikado idabwithama pa msuwo ndipo inkukukhumba kwene-kwene; kodi un’dzakwanisa kuikunda?’ (Ciyambo 4:6, 7) Tsono Kaini alibe kubvera cenjezo la Yahovalo ndipo adapha m’bale wace, acibonera na bzakutewera bzakuipa bza kusaya kubvera kwaceko kwa moyo wace wense. (Ciyambo 4:11, 12) Bzingadakhala kuti Kaini adabvera Mulungu, bzinthu bzensenebzi bzingadamucitikira lini.\n19 Zedekiya akhali mambo wakusaya kubvera malango na wakuipa kwene-kwene. Pomwe iye akhatonga ku Jeruzalemu, bzinthu bzikhali lini bwino ndipo wanthu akhabonera kwene-kwene. Tenepo, mpolofeta Jeremiya adacenjeza Zedekiya mwakubwereza-bwereza kuti acinje khalidwe lace, koma iye adalamba malango yakucokera kwa Yahovayo ndipo bzimwebzi bzidacitisa kuti iye aphedwe. (Jeremiya 52:8-11) Tsono bzimwebzi ndibzo lini bzomwe Yahova an’funa kwa ifepano!—Werengani Zaiya 48:17, 18. *\n20. Kodi n’ciyani comwe cin’dzacitikira wale omwe ambabvera lini malango ya Mulungu na wale omwe ambayabvera?\n20 Nsiku zino, wanthu azinji m’dzikoli ambanyozera malango ya Mulungu ndipo ambayabvera lini. Tsono, kandosala kanthawe kakucepa kuti wense omwe ambabvera lini malango ya Mulungu adzalangidwe. (Mimwani 1:24-31) Tenepo, bwerani ‘timbatetekere malango kuti tikhale wanzeru’ ticimbaticita nyongo yakuteweza mafala ya pa Mimwani 4:13 yomwe yambati: ‘Phatisisa malango, leka kuyataya. Uyakoye bwino, pakuti iyo ndiyo moyo wako.’\n^ ndi. 2 Wahebereu 12:5 Ndipo imwepo mwayebweratu malango yense yomwe mudapasidwa ninga wana yakuti: “Mwanangu, leka kunyoza malango yakucokera kwa Yahova ndipo leka kusunama iye akakutsimula; 6 Pakuti Yahova ambalanga wale omwe iye ambawafuna, ndipo iye ambatcanga ali-wense omwe ambam’tambira ninga mwanace.” 7 Tsono ninga mbali ya cirango canu, imwepo mun’funika kupirira. Mulungu ambakusamalirani ninga wana wace, ndipo ni mwana uponi omwe ambalangidwa lini na babace? 8 Tsono, penu imwepo mulibe kutambira cirangoco, ndiye kuti ndimwe lini wana wace caiwo, koma ndimwe wana wa panjira. 9 Kuthumizira bzimwebzi, azibaba wathu akhatilanga ndipo ifepano tikhambawalemekeza. Tsono, tani bza Baba wa moyo wathu wauzimu, kodi tin’funikambo lini kumubvera kuti tikhale na moyo? 10 Pakuti iwo adatilanga kwa kanthawe kakucepa pa bzomwe akhabziwona kukhala bzabwino, tsono Mulungu ambatilanga kuti bzinthu bzitifambire bwino, ticikhalambo wakucena ninga iye. 11 N’cadidi, palibe cirango comwe cimbakondwesa pomwe cinkuperekedwa, koma cimbawawa, tsono patsogolo pace, kwa omwe ambapfunzisidwa naco, cimbabala cisapo ca mtendere, comwe ni cirungamo.\n^ ndi. 5 Wafiripo 4:13 M’bzinthu bzense, ndimbagumana mphanvu kucokera kwa ule omwe ambandipasa mphanvu.\n^ ndi. 13 2 Pedru 3:9 Yahova ngwacinono lini pa piciro lace ninga momwe wanthu winango ambawonera, koma iye ambapirira namwe thangwe an’funa lini kuti munthu ali-wense adzapfudzidwe, koma an’funa kuti wense akungule.\n^ ndi. 15 Wahebereu 13:7 Akumbukireni omwe ambatsogolera pakati panu, omwe ambakuuzani fala la Mulungu, ndipo pakuwonesesa phindu la makhalidwe yawo yabwino, tewezerani cikhulupiro cawo. 17 Mbabverani omwe ankutsogolera pakati panu, thangwe iwo ambanyan’ganira mimoyo yanu ninga wanthu omwe an’dzatawira mulandu; mumbawabvere kuti aphate basa lawo mwakukondwa, sikuti mwakudandaula, pakuti akacita tenepoyo, bzingakupwetekeni.\n^ ndi. 19 Zaiya 48:17 Ibzi ni bzomwe Yahova walewa, Mpulumusi wako, Wakucena wa Jirayeri kuti: “Ine Yahova, ndine Mulungu wako, Omwe ndimbakupfunzisa kuti ugumane phindu, ule Omwe ndimbakutsogolera mu njira yomwe un’funika kufamba. 18 Ucindotetekera mitemo yangu! Mtendere wako un’dzakhala ninga mkulo, ndipo cirungamo cako cin’dzakhala ninga mabimbi ya m’nyanza.\nKubziretsa kumbathandauza kucita bzinthu na malire na kumbacita bzinthu bzabwino. Kucita bzimwebzi kumbatithandiza kukulisa makhalidwe yabwino, ticikhala Akristau wakukhwima mwauzimu. Ndipo tin’funika kumbapemba kwa Yahova, ticimukumbira kuti atithandize kukhala wakubziretsa nakuti timbakhale na nthawe yakupfunza Bibliya na kucita nyongo yakukwanirisa bzakulinga bzathu bzauzimu


Kodi Ndingacite Ciyani Wanthu Akambandiboneresa ku Xikola?\nBzomwe mungacite mukambaboneresedwa, bzingacitise kuti bzinthu bzikhale bwino ayai bziipiretu.\nMulumbwana munango omwe dzina lace ni Tomás, an’funa lini kuyenda pomwe ku xikola thangwe anzace amunamizira cinthu cakuipa kwene-kwene. Ndipo wanthu ayamba kumbamusinjirira thangwe ra bzinthu bzomwe adamunamizirabzo. Iwo ambamuphumisa mabukhu yace, acinamizira kuti bzandophonyekerambo. Nthawe zinango wanthu ambamugwesera pansi, ndipo iye akalamuka, ambadzadziwa lini kuti mbani wamugwesayo. Ndipo dzulo, bzinthu bzidaipiratu pomwe anzacewo adamunembera mafala yakumugopswa pa interneti . . .\nBzingadakhala kuti imwepo ndimwe Tomás, mungadacita tani?\nSikuti imwepo mulibiretu mphanvu na ibodziyo! Kulewa cadidi, imwepo mungakwanise kukunda munthu omwe ambakuboneresani mwakusaya kumenyana naye. Kodi mungacite tani bzimwebzo?\nLEKANI KULATIZA KUTI BZAKUTOKONYANI. Bibliya limbati: ‘Munthu wakupusa ambacosa ukali bwace bwense, koma munthu wanzeru ambakhala wakuderekha na wakubziphata.’ (Mimwani 29:11) Mukaderekha, mucilatiza kuti mulibe kutokonyedwa na bzomwe bzalewedwabzo, napo penu bzakuwawanidi, nyakukuboneresaniyo an’dzacita utofu.\nLEKANI KUBWEZERA. Bibliya limbati: ‘Lekani kubwezera cakuipa na cakuipa.’ (Waroma 12:17) Kubwezera kumbandocitisa kuti bzinthu bziipiretu.\nTCHENKHANI MBUTO ZOMWE WANTHU ANGAKUBONERESENI. Bibliya limbati: ‘Nyakucenjera ngule omwe akawona tsoka ambabisalika.’ (Mimwani 22:3) Citani ciri-cense kuti muleke kukhala pafupi na wanthu ayai mbuto zomwe wanthu angakubonereseni.\nTAWIRANI MU NJIRA YOMWE NYAKUKUBONERESANIYO AKHAIDIKHIRA LINI. Bibliya limbati: ‘Kutawira kwa kuderekha kumbabweza ukali.’ (Mimwani 15:1) Imwepo mungatawire mwa mthabwala. Mwa ciratizo, penu munthuyo akulewani kuti mudanenepa kwene-kwene, imwepo mungatawire kuti: “N’cadidi, ndin’funikadi kuwonda pang’ono.”\nCOKANI PA MBUTOPO. Mtsikana munango wa magole 19 yakubadwa omwe dzina lace ni Nora, adati: “Kunyamala, kumbalatiza kuti iwepo ndiwe munthu wakukhwima, ndipo una mphanvu kuposa munthu omwe ankukuboneresayo. Ndipo kumbalatizambo kuti ndiwe munthu wakudziwa kubziphata.”—2 Timotio 2:24.\nLEKANI KUMBABZIPENUKIRA. Wanthu omwe ambaboneresa anzawo ambakwanisa kuwona kuti munthuyu ungamulokotere, iye acisaya kukucita cinthu. Tsono azinji omwe ambaboneresa anzawo, ambasiya kuboneresa wanthu omwe ambabzikhulupira na omwe ambawagopa lini.\nUZANI AKULU-AKULU BZOMWE BZINKUKUCITIKIRANIBZO. Munthu munango omwe adasiya kupfunzisa, adati: “Inepano ndinkulimbisa munthu ali-wense omwe ankuboneresedwa na anzace kuti auze akulu-akulu bzomwe bzinkumucitikirabzo. Imweyi ni njira yabwino yomwe ingathandize kuti wanthuwo asiye kumbamuboneresa.”\nKubzikhulupira kun’dzacitisa kuti muwoneke ningati muna mphanvu kwene-kwene kuposa nyakukuboneresaniyo\nKuboneresedwa na wanthu kumbaphatanidzambo ibzi:\nKulewedwa Mafala Yakuipa. “Ndin’dzayebwa lini madzina ayai bzinthu bzomwe wanthu akhambandisinjirira. Ndikhabziwona ningati ndine munthu wapezi-pezi na wakusaya phindu na libodziro. Bzingadakhala bwino kundikwansa m’mbuto mwa kumbandilewa bzimwebzire.”—Celina, wa magole 20 yakubadwa.\nKupambulidwa. “Anzangu wa ku xikola akhambandipambula. Nthawe zinango iwo akhambafuna lini kuti ndimbadye nawo pabodzi pa nthawe za kupuma ku xikolako. Ndidamala gole lathunthu ndicimbalira thangwe ra kumbadyera pa ndekha na kumbasaya wakuceza naye.”—Helena, wa magole 18 yakubadwa.\nKudzongeredwa Mbiri na pa Interneti: “Kundonemba mafala yakucepa yokha pa interneti yakulewa kuipa bza munthu munango, kungadzonge mbiri ya munthuyo pa moyo wace wense. Winango angayese kuti ndikunyanya, koma bzimbacitikadi.”—Daniel, wa magole 14 yakubadwa.\nMIBVUNZO YA KUPENDA BZOMWE MUN’DZIWA\nN’CADIDI AYAI N’KUNAMA?\n1 Msambo wakumbaboneresa wanthu winango udayambira kale-kale.\n1 N’cadidi. Mwa ciratizo, Bibliya limbalewa bza Aneferi, wanthu omwe dzina lawoli limbathandauza “Anyakugwesa Anzawo.”—Ciyambo 6:4.\n2 Kuboneresa munthu munango si kwakuipa, n’kundosenzeka naye basi.\n2 N’kunama. Maswaka mazinji yambabzipha thangwe ra kuboneresedwa na anzawo.\n3 Kuti munthu asiye kumbakuboneresani, mun’funika kumbamubwezerambo.\n3 N’kunama. Kawiri-kawiri, nyakuboneresayo ambakhala munthu wa mphanvu kwene-kwene kuposa nyakuboneresedwayo. Ndipopa, kubwezerako kungathandize lini.\n4 Mukawona kuti mwanzanu ankuboneresedwa, citani ningati mulibe kuwona cinthu.\n4 N’kunama. Bziri lini bwino kunyamala mukawona kuti mwanzanu ankuboneresedwa. Mukanyamala, bzingakhale ningati munkubverana nabzo.\n5 Omwe ambaboneresedwa na anzawo, ni wanthu omwe ambacita mantha.\n5 N’cadidi. Napo wanthu omwe ambaboneresa anzawo ambafuna kuwoneka ninga wanthu wa mphanvu, dziwani kuti azinji wa iwo ni wanthu wa mantha kwene-kwene, ndipo ambanyazisa anzawo kuti awoneke ningati adacenjera.\n6 Wanthu omwe ambaboneresa anzawo, angacinje.\n6 N’cadidi. Munthu omwe ambaboneresa anzace, akathandizidwa, iye angacinje.\nMunthu akafuna kundiboneresa, kodi ndin’dzamuuza ciyani?\nOnani vidiyo yakuti Como enfrentar o bullying sem partir para a briga pa www.jw.org/pt. (Pitani pomwe padanemba ENSINOS BÍBLICOS > ADOLESCENTES)


There la Jezu Lakulewa bza Msamariya Wabwino | Moyo wa Jezu\nKODI MUNTHU ANGACITE CIYANI KUTI ADZAGUMANE MOYO WAKUSAYA KUMALA?\nMSAMARIYA WA NSISI\nPomwe Jezu akhapitiriza kukhala pafupi na mzinda wa Jeruzalemu, Ajuda azinji adamufenderera. Winango akhafuna kupfunza kucokera kwa iye, ndipo winango akhandofuna kumuyeza. M’bodzi wa iwo omwe akhadziwa bwino cakutonga adabvunza kuti: ‘Mpfunzisi, kodi ndingacite ciyani kuti ndidzagumane moyo wakusaya kumala?’—Luka 10:25.\nJezu adazindikira kuti munthuyo akhabvunza lini na cakulinga cakuti adziwe bza nkhani imweyi. Koma pinango iye akhayeza kucitisa Jezu kuti apereke mtawiro omwe ungadakalipisa Ajuda winangowo. Tsono Jezu adazindikira kuti munthuyo akhadziwa kale mtawiro wace. Tenepo, Jezu adatawira mwanzeru mwakuti munthuyo adazimbula yekha bzomwe iye akhakumbuka.\nJezu adamubvunza kuti: ‘Kodi m’bzakutonga mudanembedwa ciyani? Kodi umbawerenga ciyani?’ Munthuyo akhadapfunza Cakutonga ca Mulungu, tenepo adatawira mwakuphatisa basa bzinembo. Iye adalewa mafala ya pa Bzakutonga 6:5 na Mwambo 19:18, yomwe yambati: ‘“Umbafune Yahova Mulungu wako na mtima wako wense, moyo wako wense, mphanvu zako zense na nzeru zako zense.” Ndipo “umbafunembo mwanzako ninga momwe umbabzifunira wekha.”’ (Luka 10:26, 27) Kodi adatawira bwino?\nJezu adamuuza kuti: ‘Watawira bwino; pitiriza kumbacita tenepoyo, ndipo un’dzakhala na moyo.’ Tsono nkhaniyo iribe kumalira pamwepo. Munthuyo akhandofuna ‘kubziwonesa ninga wakulungama’ iye akhafuna lini kuti Jezu andomutawire mwakulondoza. Iye akhafuna kuti bzomwe Jezu amutawire, bzilatize kuti makumbukidwe yace yakhali yakulondoza na cakulinga cakuti awoneke kuti akhacita bzinthu mwacirungamo na wanthu winango. Tenepo, iye adabvunza Jezu kuti: ‘Kodi mwanzanguyo mbani?’ (Luka 10:28, 29) Umweyu ukhawoneka ninga mbvunzo wakupusa koma ukhali wakunesa. N’thangwe ranyi tinkulewa tenepo?\nTinkulewa tenepoyo thangwe Ajuda akhakhulupira kuti fala lakuti ‘mwanzangu’ likhaphata basa kwa wanthu omwe akhasunga miyambo yacijuda basi, ndipo iwo akhakumbuka kuti cinembo ca Mwambo 19:18 cimbathandauza bzimwebzo. Tenepo, Ajuda akhambalewa kuti kubverana na munthu omwe akhali lini Mjuda, kukhali lini ‘kwakubvumizika.’ (Mabasa 10:28) Ndipopa munthuyo pinango na anyakupfunza winango wa Jezu akhabziwona ninga wakulungama mwa kumbacitira nsisi Ajuda anzawo okha. Koma iwo akhawona kuti bziribe basa kusaya kucitira nsisi munthu omwe akhali lini Mjuda thangwe akhakumbuka kuti akhali lini ‘mwanzawo.’\nKodi Jezu adathandiza tani munthuyo pabodzi na Ajuda winangowo kucinja makumbukidwe yawo yakuipayo mwakusaya kuwakalipisa? Iye adacita bzimwebzo mwa kuwafotokozera there lakuti: ‘Munthu munango akhapolika kucokera ku Jeruzalemu kuyenda ku Jeriko, ndipo adagumana na akapondo omwe adamukhundula, acimumenya, ndipo adayenda acimusiya atasala pang’ono kufa. Ndipo bzidacitika kuti wansembe munango akhapolika na mseu umweyo, tsono pomwe adawona munthuyo adandomupitirira. Bzibodzi-bodzimbo Mlevi pomwe adafika pa mbutoyo acimuwona, iye adandomupitirirambo. Koma padafika Msamariya munango omwe akhafamba mu nsewumo, ndipo pomwe adamuwona adabva nsisi.’—Luka 10:30-33.\nMunthu omwe Jezu akhamufotokozera nkhaniyi, akhadziwa kuti wansembe azinji na Alevi omwe akhaphata mabasa ya ku templo akhakhala ku Jeriko. Pakubwerera ku temploko kuyenda ku Jeriko, iwo akhacita ulendo bwa mtantho wakukwana makilometro 23. Ndipo msewuyo ukhali wakugopswa thangwe ukhakhala na akambowa azinji. Penu wansembe ayai Alevi angadawona Mjuda mwanzawo ankubonera mu msewumo, iwo akhafunika kumuthandiza. Tsono mu thereli, Jezu adalewa kuti iwo alibe kucita bzimwebzo. Koma munthu omwe adamubvera nsisi, acimuthandiza, akhali Msamariya mtundu omwe ukhawengana kwene-kwene na Ajuda.—Juwau 8:48.\nKodi n’ciyani comwe Msamariyayo adacita kuti athandize Mjudayo? Jezu adapitiriza kuti: ‘Iye adamufenderera, acimumanga bzironda bzace. Adaikha mafuta na vinyu m’bzirondabzo acimutakula pa cifuwo cace aciyenda naye ku nyumba ya alendo komwe adakamusamalira. Mangwana yace, iye adacosa madinario mawiri, acipasa mweneciro nyumbayo acimuuza kuti: “Musamalireni bwino, mukadzonga kobiri zinango zakuthumizirika, ndin’dzakubwezerani ndikadzabwerera.”’—Luka 10:34, 35.\nPomwe adamala kufotokoza nkhani imweyi, Jezu omwe ni Mpfunzisi Mkulu, adabvunza munthu omwe adacita mbvunzo omwe udanyosa nkhani yenseneyi kuti: ‘Mbani pa atatuwa omwe iwepo unkuwona kuti adakhala mwanzace wa munthu omwe adagumana na akapondoyo?’ Pinango munthuyo adacita manyazi kutawiriratu kuti ni ‘Msamariyayo,’ tenepo iye adatawira kuti: ‘Ni munthu omwe adam’bvera nsisiyo.’ Patsogolo pace Jezu adathandiza munthuyo kubvesesa nfundo yakufunika kwene-kwene mu thereli mwa kumuuza kuti: ‘Ndoko ukacitembo bzibodzi-bodzibzo.’—Luka 10:36, 37.\nImweyi ikhali njira yabwino kwene-kwene yakupfunzisira! Bzingadakhala kuti Jezu adandouziratu munthuyo kuti ambawonembo wanthu omwe akhali lini Ajuda ninga anzawo, munthuyo pabodzi na Ajuda winangowo angadabvuma lini bzimwebzo. Koma thangwe rakuti Jezu adafotokoza there lakubveka bwinoli ndipo adafotokoza bzinthu bzomwe Ajudawo akhabzidziwa bwino, bzidakhala bzakupusa kuti wanthuwo abvesese kuti mwanzawo akhali mbani. Tenepo, tingalewe kuti mwanzathu wacadidi ni munthu omwe ambatifuna na omwe ambatibvera nsisi mwakubverana na momwe bzinembo bzimbalewera.\nN’thangwe ranyi munthu munango adabvunza Jezu kuti n’ciyani comwe angacite kuti adzakhale na moyo wakusaya kumala?\nKodi ni mbani omwe Ajuda akhakhulupira kuti akhali mwanzawo, ndipo n’thangwe ranyi?\nFotokozani bzomwe Jezu adalewa bzomwe bzimbatithandiza kudziwa mwanzathu wacadidi.


Momwe Mungakhalire Pa Mtendere Na Wacibale Wanu | Banja Lakukondwa\nWerengani mu Chichewa Ciabui Ciacoli Ciafrikana Ciahanta Ciajië Ciakha Cialbaneji Cialtai Cialur Ciamharik Ciangonde Ciarabe Ciarabe (ca ku Marrocos Ciarabe ca ku Tunísia) Ciarmeniya Ciasamizi Ciateso Ciaukan Ciaymara Ciazerbaijani (ca ku Cyrillic) Ciazibajani Cibalineji Cibambara Cibaoule Cibasa (ca ku Camarões) Cibasa (ca ku Liberia) Cibaske Cibataki (ca ku Karo) Cibataki (ca ku Simalungun) Cibataki (ca ku Toba) Cibemba Cibengali Cibiak Cibikolo Cibisilama Cibomu Ciboulou Cibshkir Cibulgariya Cibété Cidamara Cidangme Cidayak Ngaju Cidigor Cidinamarkeji Cidiola Cidouala Cidrehu Cidusun Ciedo Ciefik Ciembera (Ca ku Catío) Ciesan Cieslovako Cieslovenia Ciestoniano Ciewe Cifaransa Cifaroezi Cifiji Cifinilandeji Cifon Cifrafra Ciga Cigalisiyan Cigarifuna Cigerman Cigermani ca ku Pennsylvania Cigitonga Cigmong (ca ku White) Cigourmankema Cigrego Cigroelandeji Ciguarani Ciguarani (ca ku Bolivia) Ciguerze Cigujarati Cigun Ciguna Cihausa Ciheberi Ciherero Cihiligaynon Cihindi Cihiri Motu Ciholandeji Cihuastek (Ca ku San Luis Potosi) Cihungaro Ciiban Ciibanag Ciibinda Ciigbo Ciijilandiya Ciiloko Ciindoneziya Ciirlandeji Ciisoko Cijaponeji Cijorgiya Cijula Cikabardin-Kerkesi Cikabiye Cikabuverdiano Cikabyle Cikalanga (ca ku Zimbabwe) Cikamba Cikambodja Cikanada Cikaonde Cikaren (Ca ku S'gaw) Cikatalan Cikaxikikeli ( ca cigawo ca pakati) Cikaxin Cikazakh Cikekxi Cikexuwa (ca ku Ancash) Cikexuwa (ca ku Ayacucho) Cikexuwa (ca ku Bolívia Cikexuwa (ca ku Cuzco) Cikhana Cikixe Cikixuwa (ca ku Chimborazo) Cikixuwa (ca ku Imbabura) Cikixuwa (ca ku Pastaza) Cikixuwa (ca ku Santiago Del Estero) Cikixuwa (ca ku Tena) Cikomoriano (xa ku Ngazidja) Cikongo Cikongo Cikonkani (ca ku Roma) Cikoreano Cikpelle Cikrio Cikriolo ca ku Belize Cikriolo ca ku Guadalupe Cikriolo ca ku Guiana Cikriolo ca ku Guiné bissau Cikriolo ca ku Haiti Cikriolo ca ku Martiniquan Cikriolo ca ku Mauritania Cikriolo ca ku Reunião Cikriolo ca ku Seychelles Cikroasiya Cikurdish Kurmanji (Cyrillic) Cikurdish Kurmanji (ca ku Caucaso Cikurdish Sorani Cikuyu Cikwangali Cikwanyama Cilamba Cilaoti Cilatviano Cilenje Cilingala Cilituania Cilomwe Cilow German Ciluba Ciluganda Cilugbara Cilukonzo Cilunda Ciluo Ciluvale Cimadura Cimakua Cimalagazi Cimalay Cimalayalam Cimaltese Cimam Cimambwe-Lungu Cimandjak Cimaninkakan (Cakumabvadzuwa) Cimapudungun Cimarathi Cimaya Cimayo Cimazahua Cimazatek (ca ku Huautla) Cimbukuxu Cimbundu Cimende Cimeru Cimingrelian Cimiskito Cimixe Cimixtek (ca ku Guerrero) Cimixtek (ca ku Huajuapan) Cimizo Cimoore Cimotu Cimyanimari Cinahuatl (ca Kumpoto kwa Puebla) Cinahuatl (ca ku Central) Cinahuatl (ca ku Guerrero) Cinahuatl (ca ku Huasteca) Cinambya Cinamwanga Cinande Cinavajo Cindau Cindebele Cindebele (ca ku Zimbabwe) Cindonga Cinengone Cinepali Cingabere Cingangela Cingirezi Ciniasi Ciniuean Cinoruwegeji Cinsenga Cintsenga ( ca ku Moçambique) Cinyaneka Cinyanja Cinyarwanda Cinyungwe Cinzema Ciodia Cioromo Ciossetian Ciotetela Ciotomi (ca ku Mezquital Valley) Cipaez Cipangasian Cipapiaamento (Curação) Cipapiamento (ca ku Aruba) Cipende Ciperisi Cipidgin (ca ku Camarões) Cipidgin ca ku Ilhas Salomão Cipoloneji Cipomeraniano Cipulari Cipunjabi Cipunjabi (ca ku Shahmukhi) Cipwitikizi (ca ku Brasil) Cipwitikizi (ca ku Portugal) Cirapa Nui Cirarotongan Cirewedwe ca Manja ca Cifaransa Cirewedwe ca Manja ca Cifaransa ca ku Bélgica Cirewedwe ca Manja ca Cijaponeji Cirewedwe ca Manja ca Cipoloneji Cirewedwe ca Manja ca Cipwitikizi Cirewedwe ca Manja ca Cixineji Cirewedwe ca Manja ca ku Alemanha Cirewedwe ca Manja ca ku America Cirewedwe ca Manja ca ku Angola Cirewedwe ca Manja ca ku Argentina Cirewedwe ca Manja ca ku Australia Cirewedwe ca Manja ca ku Bolivia Cirewedwe ca Manja ca ku Brasil Cirewedwe ca Manja ca ku Chile Cirewedwe ca Manja ca ku Colombia Cirewedwe ca Manja ca ku Cuba Cirewedwe ca Manja ca ku Eslovênia Cirewedwe ca Manja ca ku Espanha) Cirewedwe ca Manja ca ku Filipinas Cirewedwe ca Manja ca ku Finlandia Cirewedwe ca Manja ca ku Gana Cirewedwe ca Manja ca ku Guatemala Cirewedwe ca Manja ca ku Holanda Cirewedwe ca Manja ca ku Hungria Cirewedwe ca Manja ca ku India Cirewedwe ca Manja ca ku Indonésia Cirewedwe ca Manja ca ku Italia Cirewedwe ca Manja ca ku Korea Cirewedwe ca Manja ca ku Madagascar Cirewedwe ca Manja ca ku Malawi Cirewedwe ca Manja ca ku Malásia Cirewedwe ca Manja ca ku México Cirewedwe ca Manja ca ku Nepal Cirewedwe ca Manja ca ku Nova Zelandia Cirewedwe ca Manja ca ku Panama Cirewedwe ca Manja ca ku Paraguai Cirewedwe ca Manja ca ku Russia Cirewedwe ca Manja ca ku Suécia Cirewedwe ca Manja ca ku Taiwania Cirewedwe ca Manja ca ku Tchecoslováquia Cirewedwe ca Manja ca ku Venezuela Cirewedwe ca Manja ca ku Vietiname Cirewedwe ca Manja ca ku Zambia Cirewedwe ca Manja ca ku Zimbabwe Cirghiz Ciribati Ciromany (Ca ku Roménia) Ciromany (Cakumabvadzuwa kwa Eslováquia) Ciromany (ca Kummwera kwa Grécia) Ciromany (ca Kumpoto kwa Grécia) Ciromany (ca ku Bulgária) Ciromany (ca ku Macedonia) Ciromany (ca ku Macedonia) Cyrillic Ciromeniya Cirumanyo Cirundi Cirunyankore Cirusso Cirutoro Cisamoan Cisangir Cisango Cisaramakan Cisarnami Cisebuano Cisedonia Cisena Cisepedi Ciserer Ciservia Ciservia (ca ku Roma) Cisesotho (ca ku Lesoto) Cisesotho (ca ku África do Sul) Cisetswana Cisi Cisidama Cisii Cisilozi Cisinyala Cisomalia Cisranantongo Cisunda Cisusu Cisuweko Ciswahili Ciswahili (ca ku Congo) Ciswati Citagalog Citagrinya Citahiti Citai Citajiki Citakuna Citalian Citaliyana Citamil Citandroy Citankarana Citarahumara (Central) Citarascani Citatar Citcangani (ca ku Zimbabwe) Citceko Citcini (ca ku Hakha) Citcini (ca ku Tiddim) Citcini (ca ku Zotung) Citelugu Citetun Dili Citiv Citlapanek Citojolabal Citok Pisin Citonga Citonga (ca ku Malawi) Citonga (ca ku Zimbabwe) Citongan Citoraja Citotonak Citshiluba Citshwa Citsonga Citumbuka Citurkmen Citurkmen (ca ku Cyrillic) Citurko Cituvaluan Cituvinian Citwi Citzeltal Citzotzil Ciudmurt Ciughur (ca ku Cyrillic) Ciuighur (ca ku Arábia) Ciukraniya Ciumbundu Ciurdu Ciurhobo Ciuruund Ciuzbek Ciuzbek (ca ku Roma) Civalensia Civenda Civezo Civietinamu Ciwajun Ciwallisia Ciwaray-waray Ciwayuunaiki Ciwelsh Ciwixi Ciwolaita Ciwolof Cixarakuu Cixavakano Cixhosa Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixoli Cixona Cixopi Cixuar Cixuvash Ciyao Ciyoruba Cizande Cizapotek (ca ku Isthmus) Cizapotek (ca ku Lachiguiri) Cizulu Comongoliano ciarmeniya (Cakumadokero) cijavaneji cixokwe cixuabo\nMomwe Mungakhalire Pa Mtendere Na Wacibale Wanu\n“Bvalani . . . Kukoma mtima, kubzicepsa m’makumbukidwe, kupfatsa na kupirira.”—Wakoloso 3:12\nMalowozi yambayambisa banja lipsa. Napo imwepo munfunika kumbawafuna na kuwalemekeza wabereki wanu, dziwani kuti mwanzanu wa m’banja ndiye munthu wakufunika kwene-kwene pa dziko lapansi kuna imwepo. Pinango bzingakhale bzakunesa kwa wacibale winango kubvuma bzimwebzo. Tsono kuphatisa basa mitemo ya m’Bibliya kundzakuthandizani kucita bzinthu mwacikati-kati, mucipitiriza kukhala pa mtendere na wacibale wanu pomwe mukucita nyongo ya kukonza banja lanu latsapano.\n1 PITIRIZANI KUWAONA WACIBALE WANU MU NJIRA YAKUTHEMERA\nBIBLIYA LIMBATI: ‘Lemekeza baba wako na mai wako.’ (Wayefezo 6:2) Bziribe basa kuti muna magole mangasi, imwepo mun’dzafunika nthawe zense kulemekeza wabereki wanu. Dziwani kuti mwanzanu wa m’banja, an’funikambo kulemekeza wabereki wace. “Lufoyi liribe nsanje,” na tenepo lekani kuipidwa na mwanzanu wa m’banja pomwe akulatiza ulemu kwa wabereki wace.—1 Wakolinto 13:4; Wagalata 5:26.\nTcenkhani mafala yakundofuna kukuza nkhani, ninga yakuti “Wanthu wa pa mui pako nthawe zense ambandinyozera” ayai “Mai wako cipo ambafuna lini bzomwe ine ndimbacita”\nYezani kuwona bzinthu ninga momwe mwanzanu wa m’banja ankuwonera\n2 KHALANI WAKUKHWIMIKA BZIKAFUNIKA\nBIBLIYA LIMBATI: “Mwamuna an’dzasiya babace na mamace, acidzaphatana na mkazace, ndipo awiriwo wan’dzakhala thupi libodzi.” (Ciyambo 2:24) Pomwe mwalowola ayai kulowodwa, wabereki wanu pinango angabzibve kukhala na udindo kuna imwepo, pinango angafune kupitira pa malowozi yanu kuposa bzomwe bzingafunike.\nImwepo na mwanzanu wa m’banja ndimwe mungaikhe malire kwa wabereki wanu, patsogolo pace wadziwiseni mwa lufoyi. Khalani wakutsudzuka na wakusaya kuzungulira mafala mucileka kuwaumira mtima. (Mimwani 15:1) Kubzicepsa, nsisi, na kupirira kun’dzakuthandizani kukhala pa uxamwali wabwino na wacibale wanu ndipo mun’dzapitiriza “kumbapirirana winango na mwanzace na lufoyi.”—Wayefezo 4:2.\nPenu muna thupo na momwe wacibale wanu ankupitira pa moyo wanu, cezeranani na mwanzanu wa m’banja pomwe bzinthu bzikadaderekha\nBveranani nfundo ibodzi na momwe mungacitire na nkhaniyo\nMpsakufunika kwene-kwene kuwabvesesa wabereki wanu momwe ankubvera na momwe ankuiwonera nkhaniyo. Kupitira kwawo bzikuthandauza lini kuti n’kuphonyeka. Iwo mwacadidi ana thupo na imwepo. Bzingakhale bzakunesa kwa wabereki wanu kukuwonani imwepo na mwanzanu wa m’banja ninga banja lakubziimira palokha. Iwo angabzibve kukhala wakusiyidwa. Tsono mukateweza mitemo ya m’Biblia mucikhala wakutsudzuka pakucezerana, mun’dzakwanisa kulemekeza wabereki wanu mwakusaya kulekerera malowozi yanu.\nThangwe ranyi n’kwacibadwa wabereki wa mwanzangu wa m’banja kufuna kupitira pa malowozi yathu?\nKodi ndingacite ciyani kuti ndiikhe mwanzangu wa m’banja pa mbuto yakutoma, nthawe ibodzi-bodziyo ndicilatiza ulemu kwa wabereki wangu?\nTumizirani mwanzanu Tumizirani mwanzanu Momwe Mungakhalire Pa Mtendere Na Wacibale Wanu\nMafala Mtundu wa mabukhu kuti mucose Banja Lanu Lingakhale Lakukondwa\nAudio Mtundu wa audiyo kuti mucose Banja Lanu Lingakhale Lakukondwa\nTumizirani mwanzanu Tumizirani mwanzanu Banja Lanu Lingakhale Lakukondwa


Rahabi Akhakhulupira Yahova | Pfunzisani Wana Wanu\nWerengani mu Ciabkhaz Ciabui Ciacoli Ciafrikana Ciahanta Ciajië Cialbaneji Cialtai Cialur Ciamharik Ciangonde Ciarabe Ciarmeniya Ciasamizi Ciaukan Ciaymara Ciazerbaijani (ca ku Cyrillic) Ciazibajani Cibambara Cibaoule Cibasa (ca ku Camarões) Cibasa (ca ku Liberia) Cibaske Cibataki (ca ku Karo) Cibataki (ca ku Simalungun) Cibataki (ca ku Toba) Cibemba Cibengali Cibiak Cibikolo Cibisilama Cibomu Ciboulou Cibshkir Cibulgariya Cibété Cicewa Cidangme Cidayak Ngaju Cidigor Cidinamarkeji Cidiola Cidouala Cidrehu Cidusun Ciedo Ciefik Ciembera (Ca ku Catío) Ciesan Cieslovako Cieslovenia Ciestoniano Ciewe Cifaransa Cifaroezi Cifiji Cifinilandeji Cifon Cifrafra Ciga Cigalisiyan Cigarifuna Cigerman Cigermani ca ku Pennsylvania Cigitonga Cigmong (ca ku White) Cigrego Cigroelandeji Ciguarani Ciguarani (ca ku Bolivia) Ciguerze Cigujarati Cigun Ciguna Cihausa Ciheberi Ciherero Cihiligaynon Cihindi Cihiri Motu Ciholandeji Cihuastek (Ca ku San Luis Potosi) Cihungaro Ciiban Ciibanag Ciibinda Ciigbo Ciijilandiya Ciiloko Ciindoneziya Ciirlandeji Ciisoko Cijaponeji Cijorgiya Cikabyle Cikakxikel Cikamba Cikambodja Cikanada Cikaonde Cikaren (Ca ku S'gaw) Cikatalan Cikaxin Cikazakh Cikekxi Cikexuwa (ca ku Ancash) Cikexuwa (ca ku Ayacucho) Cikexuwa (ca ku Bolívia Cikexuwa (ca ku Cuzco) Cikhana Cikixe Cikixuwa (ca ku Chimborazo) Cikixuwa (ca ku Imbabura) Cikixuwa (ca ku Pastaza) Cikixuwa (ca ku Santiago Del Estero) Cikongo Cikongo Cikoreano Cikpelle Cikrio Cikriolo ca ku Guiné bissau Cikriolo ca ku Haiti Cikriolo ca ku Mauritania Cikriolo ca ku Seychelles Cikroasiya Cikurdish Kurmanji (Cyrillic) Cikurdish Kurmanji (ca ku Caucaso Cikuyu Cikwangali Cikwanyama Cilamba Cilatviano Cilenje Cilingala Cilituania Cilomwe Cilovari Cilow German Ciluba Ciluganda Cilugbara Cilukonzo Cilunda Ciluo Ciluvale Cimakua Cimalagazi Cimalay Cimalayalam Cimaltese Cimam Cimambwe-Lungu Cimandjak Cimaninkakan (Cakumabvadzuwa) Cimapudungun Cimarathi Cimarxalezi Cimaya Cimazahua Cimazatek (ca ku Huautla) Cimbundu Cimende Cimixe Cimixtek (ca ku Guerrero) Cimixtek (ca ku Huajuapan) Cimizo Cimoore Cimotu Cimyanimari Cinahuatl (ca Kumpoto kwa Puebla) Cinahuatl (ca ku Central) Cinahuatl (ca ku Guerrero) Cinahuatl (ca ku Huasteca) Cinamwanga Cinande Cinavajo Cindau Cindebele Cindebele (ca ku Zimbabwe) Cindonga Cinengone Cinepali Cingabere Cingangela Cingirezi Ciniasi Cinikobarese Ciniuean Cinoruwegeji Cinyanja Cinyarwanda Cinyungwe Cinzema Ciossetian Ciotetela Ciotomi (ca ku Mezquital Valley) Cipaez Cipangasian Cipapiaamento (Curação) Cipapiamento (ca ku Aruba) Cipemon Cipende Cipiaroa Cipidgin (Ca ku Nigéria) Cipidgin (ca ku Camarões) Cipidgin ca ku Ilhas Salomão Cipoloneji Cipulari Cipunjabi Cipunjabi (ca ku Shahmukhi) Cipwitikizi Cirapa Nui Cirarotongan Cirghiz Ciribati Ciromany (Cakumabvadzuwa kwa Eslováquia) Ciromany (ca Kummwera kwa Grécia) Ciromany (ca Kumpoto kwa Grécia) Ciromany (ca ku Bulgária) Ciromany (ca ku Macedonia) Ciromany (ca ku Macedonia) Cyrillic Ciromeniya Cirundi Cirunyankore Cirusso Cirutoro Cisamoan Cisangir Cisango Cisaramakan Cisarnami Cisebuano Cisedonia Cisena Cisepedi Ciserer Ciservia Ciservia (ca ku Roma) Cisesotho (ca ku Lesoto) Cisetswana Cisi Cisidama Cisilozi Cisinyala Cisoli Cisomalia Cisranantongo Cisunda Cisusu Cisuweko Ciswahili Ciswati Citagalog Citahiti Citai Citajiki Citaliyana Citamil Citandroy Citankarana Citarahumara (Central) Citarascani Citatar Citceko Citelugu Citetun Dili Citiv Citlapanek Citoba Citojolabal Citok Pisin Citonga Citonga (ca ku Malawi) Citonga (ca ku Zimbabwe) Citongan Citoraja Citotonak Citshiluba Citshwa Citsonga Citumbuka Citurkmen Citurkmen (ca ku Cyrillic) Citurko Cituvaluan Cituvinian Citwi Citzeltal Citzotzil Ciughur (ca ku Cyrillic) Ciukraniya Ciumbundu Ciurdu Ciurhobo Ciuzbek Civalensia Civenda Civezo Civietinamu Ciwallisia Ciwaray-waray Ciwayuunaiki Ciwelsh Ciwixi Ciwolaita Ciwolof Cixarakuu Cixavakano Cixhosa Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixoli Cixona Cixopi Ciyoruba Cizapotek (ca ku Isthmus) Cizapotek (ca ku Lachiguiri) Cizulu Comongoliano cijavaneji cixokwe cixuabo\nMbatiyezeze kuti tiri mu mzinda wa Jeriko. Mzindayo uli mu dziko la Kanani, ndipo wanthu wa m’mwemu wambakhulupira lini Yahova. Mkazi munango dzina lace Rahabi ambakhala m’mwemu.\nPomwe Rahabi akhali ka mtsikana, iye adabva nkhani zakulewa momwe Mozeji adagawira Nyanza Ifuira, acicosa Wajirayeri mu Edjipito. Iye adabvambo momwe Yahova adawathandiza kukunda nkhondo na anyamadulanthaka wawo. Tsapano iye ankubva kuti Wajirayeri wamanga tsasa pafupi na Jeriko.\nRahabi adakhotcerera azondi wale thangwe iye akhakhulupira Yahova\nNsiku inango ku maulo, Wajirayeri awiri wadayenda ku Jeriko kuti wakazondere mzindayo. Iwo wadafika pa nyumba ya Rahabi. Iye adawapitisa, acikhala nawo. Usiku bwace, mambo wa Jeriko adabva kuti mu mzindamo mukhana azondi, ndipo wakhali mu m’nyumba mwa Rahabi. Tenepo mamboyo adatumiza wanthu wace kuti akawaphate. Rahabi adabisa azondi awiri wale ku mtsodzi ya nyumba yace, aciuza wanthu wakutumidwa na mambo wale kuti: ‘Azondiwo wakhalidi pano, tsono iwo wacoka kale mu mzinda muno. Mukawathamangira tsapanopa, mungawaphate!’ Un’dziwa thangwe ranyi Rahabi adakhotcerera azondi wale?— Thangwe iye akhakhulupira Yahova, ndipo akhadziwa kuti Yahovayo angadapereka dziko la Kanani kwa Wajirayeri.\nAzondi wale pomwe wakhanati kucoka m’nyumba mwa Rahabi, wadamupicira kuti iye pabodzi na banja lace wangadakoyedwa pakupfudzidwa kwa Jeriko. Un’dziwa kuti iwo wadamuuza kuti acite ciani?— Iwo wadati: ‘Tenga cingwe cifuiraci, ucicimangirira kunja kwa janera yakoyi. Ukacita bzimwebzo, ali-wense omwe akhale nawe m’nyumba muno, an’dzapulumuka.’ Rahabi adacita ndendende bzomwe azondi wale adamuuza kuti acite. Un’dziwa n’ciani cidacitika patsogolo pace?—\nYahova adapulumusa Rahabi na wadzinza wace\nMu nsiku zing’ono-ng’ono, Wajirayeri wadazungulira mzinda ule mwakazizizi. Mu nsiku zitanthatu iwo wakhazungulira mzindayo kabodzi kokha pa nsiku. Tsono pa nsiku yacinomwe, iwo wadauzungulira kanomwe-kense. Patsogolo pace wense wadakuwa. Yahova adacitisa kuti litsito la Jeriko ligwe pansi. Tsono nyumba yakumangiriridwa cingwe cifuira ire, ikadaima! Unkuiwona pa cithunzi-thunzipa?— Rahabi na banja lace wadapulumuka!\nUngapfunze ciani na Rahabi?— Rahabi akhakhulupira Yahova thangwe ra kupfunza bzinthu bzense bzakudabwisa bza Yahova. Iwepombo ungapfunze bzinthu bzizinji bzakudabwisa bza Yahova. Kodi umbamukhulupirambo ninga momwe adacitira Rahabi?— Tin’dziwa kuti umbamukhulupira!\nDjosuwe (Yoswa) 2:1-24; 6:1-5, 14, 15, 20-25\nKodi Rahabi adabva nkhani ziponi pomwe iye akhali ka mtsikana?\nKodi iye adathandiza tani azondi wa ku Jirayeri wale? Thangwe ranyi iye adawathandiza?\nKodi azondi wale wadapicira ciani kwa Rahabi?\nUngapfunze ciani na Rahabi?


Nyungwe النصوص الكتابية\nMafala Ya Bwino - Nyungwe\nNdinati kumusana axamwali. Bwerani kabva mafala ya bwino ayia. Nyakanisani cithunzithunzi ndipo mubvesese bwino. Nthawe zense unkabva nyimbo iyi. ndokoni pa cithunzithunzi ciri padzogolo.\nCithunzithunzi 1: (ca kutoma) Pakutoma kwa cirengero\nPakutoma kukhana Mulungu basi. Mulungu alenga dziko pomwe atonga kuti kukhale na ceza, thangwe pakutoma kukhana cidima basi. Mulungu agawanisa masikati na usiku, ninga tiri kuona pa cithunzithunzi cakutoma. Iye agawanisambo madzi iya mikulo na madzi iya mgombe pomwe na madzi iya mmitambo. Mulungu alenga dzuwa kuti litonge masikati pomwe na mwezi kuti utonge usiku. tenepayu Mulungu alenga bzinthu bzensene dipo aikha mphanvu yace padzulu pa bzindubzo.\nCithunzithunzi 2: (ca ciwiri) Mulungu alewalewa\nCakuwerenga pa cithunzithunzi ici cimbacemeridwa, na cizungu, Bíblia. Lomweri ndifala iya Mulungu imbatipfunzisa bzense bza njira iya Mulungu. Fala iya Mulungu ca caiyo ( caibzo), ndipo ndi caiyo cimweci ndico unibva mu Biblia lensene.\nCithunzithunzi 3: (ca citatu) Cirengero ca bzinthu bzense\nMulungu, na fala iyace, alenga bzinthu bzensene. Mulungu alenga dziko ya pansi, maphiri, magombe pomwe na mikulo. Khale-khale, alenga bzirombo na bzindu bzensene bzomwe bzinamoiyo, n'tsomba, mbalame, na bzirombo bzinango bzensene.\nCithunzithunzi 4: (ca cinai) Adamu na Eva\nKhale-khale Mulungu alenga munthu wakutoma, dzina lace likhali Adamu. Khale-khale, Mulungu alengambo nkazi wakutoma, akhacemeridwa Eva. Mulungu apasa munthu, mphanvu za kutonga bzense bzomwe akhada lenga Iye, pa dziko. Iyo akhali axamwali wa Mulungu ndipo akhalewalewa na Mulungu mu munda mwa Edeni, mu kakhala iyo. Mulungu akhadawabvumiza kunti adyie bzisapo bza miti iyense iya mu munda wa Edeni, sale cisapo ca muti ukhali pakati pa mundayo. Pa cithunzithunzi ciri ku dzere, tirikuona pomwe iyiwo adasaya kutawira na kutumikira Mulungu, m'badya cisapo cikaletsidwa iyo. Pa cithunzithunzi ca dzanja ladidi, tirikuona Mulungu adalanga tani Adamu na Eva, m'ba aikha kunja kwa munda wa Edeni. Kucokera nsiku limwerire, bzisapo bzense bza mu Edeni bzaletsedwa kudiywa, terepa iywo akhafunika aphate basa kwene-kwene, kuti akwanise kuona cakudya. Pomwe, kucokera nsiku imweiyo, iwo ayamba (kutoma) kubva kuwawa, matenda na kufa.\nCithunzithunzi 5: (ca cixanu) Kaimi na Aberi\nAdamu na Eva adakhala na wana awiri, akhacemeridwa Kaimi na Aberi. Nyaa Kaimi akhana njiru na Aberi, nsiku ibodzi apha mbale wace. Mulungu apasa nyathwa Kaimi na kuphonya kwace, terepa ninga akhadalangambo Adamu na Eva. Ife tensene ndife wana wa Adamu na Eva, ndipo tinayombo matazo. Matazo yambati gawanisa na Mulungu. Tenepa, ife tin'funika kutambira nyathwa na thangwe la kuphonya kwathu.\nCithunzithunzi 6: (ca citanthatu) Mwadiya ukulu wa Nowa\nIyapita magole mazinji, mbumba iya wana wa Adamu idakulu. Wanthu amwewo wakhadadzakhalambo na mathangwe ya matazo nyaa asaya kutumikira Mulungu. Wanthu wensene wakhada dzongeka na kuphonya kwao, mpaka kuti Mulungu atonga ku apfudza na madzi makulu. Kukhana munthu mbodzi basi akhafuna pomwe akhatumikira Mulungu, dzina lace likhali Nowa. Nowa apaliza tangwe iya cirungamo ca Mulungu m'magole akhakonza mwadya ukulu. Tsono wanthu alibe kufuna kubvera cidziwiso ca Mulungu tenepo kuti asiye njira zao zakuipa pomwe apulumusidwe mu madzi makulu.\nCithunzithunzi 7: (ca cinomwe) Madzi makulu\nPomwe mwadiya m'kulu wamala kukonziwa, Nowa apindza m'kati mwayo, mbalame na bzirombo bza mitundu iyensene, ninga Mulungu akhadamuuza. Khale-khale, Nowa na mkazi wace, na wana wace atatu, na akazi wao apitambo m'mwadiya, ndipo Mulungu afunga msuwo. Khale-khale, Mulungu atumiza cibvumbi, aiyai, nvula ikulu na madzi mazinji iya micera ndipo madzi iya dzala pa dziko iyense. Tsapano bzikhali bzakunesa kuti munthu ali-wense apulumuke. Nowa na banja lace adapulumuka, m'kati mwa mwadiya m'kulu, koma wanthu wense kunja kwa mwadiya m'kulu ayenderatu na madzi (amiziwa m'madzi). Nowa na banja lace apulumuka, thangwe Nowa atawira Mulungu pomwe adam'bvera.\nCithunzithunzi 8: (ca cisere) Abramu, Sara na Isaki\nIyapita magole mazinji, ndipo wana wa Nowa wakhada khala madzindza mazinji. Abraamu akhali mamuna m'bodzi akhafuna pomwe akhabvera Mulungu. Mulungu amuuzu kuti wana wace wandzakhala madzindza mazinji. Abramu na nkazi wace akhalibe wana, ndipo Abramu atawira Mulungu. Cithunzithunzi ici cirikulatiza kuti iywo wadadzakhala na mwana mbodzi, ndipo iywo wakhadadzakalamba kwene-kwene, am'cemera dzina lace Isaki.\nCithunzithunzi 9: (ca cipfemba) Mozesi na cakutonga ca Mulungu\nTenepa ninga Mulungu akhada uuza Abraamu, Izaki akhala na wana azinji. Wana wa Abraamu wadadzakhala dzindza ikulu, imbadziwika na dzina iya Israeli. Mozesi akhalimbo mwana wa dzindza iya Abramu, pomwe atawira na kubvera Mulungu. Nsiku ibodzi, Mulungu adacemera Mozesi pa phiri, komwekule adamupasa cakutonga kuti apfunzise wanthu. Cithunzithunzi ici cirikulatiza Mozesi alikubuluka pa phiri, na cakutonga ca Mulungu cidanembedwa pa minyala miwiri. Mulungu anifuna kuti wanthu wense atawire pomwe abvere cakutonga cace.\nCithunzithunzi 10: (ca ci khumi) Bzakutonga khumi\nApa tirikuona bzakutonga bzinango bzomwe Mulungu adapasa Mozesi. bzomwebzo bzimbatipfunzisa kufuna na kubvera Mulungu wa caiye. Kuyambira padzulu, kudzere kwa cithunzithunzi, tirikuona kuti tinifunikalini kugodamira, kunamata ayai ku pemba cifanikizo, bzifanikizo bza bzirombo na bzinthu bzinango. Tinifunika kuti tipembe na ku godamira Mulungu wa caiye iyeka. Pa cithunzithunzi ciri patsogolo, baba, mama na wana alikunamata Mulungu. Wana anfunika kubvera na kulemekeza baba wao. Pa cithunzithunzi ciri pansi, Mulungu alikulewa mu cakutonga cace, kuti tinifunikalini kupha, tinifunikalini kucita lufoyi na mkazi wa m'thengo ayai wa winango, penu na mamuna wa m'thengo aiyai wa winango, tinifunikalini kuba penu kusirira bzinthu bza winango. Mulungu alikutikakamiza kuti titeweze bzakutonga bzace.\nCithunzithunzi 11: (Khumi na cibodzi) Nsembe iya kucosa matazo (kudawa)\nMulungu asapasa nyathwua kuna wale amba saya kum'kumbvera. Pa nthawe ya Mozesi munthu ankha cita matazo, akhafunika kuti apase nsembe ya ncere ya bira, kuna Mulungu. Ncere ya bira ikhafa pa mbuto ya munthu wa matazo. Ncere ya bira ikhalatiza ayai kuzindikirisa Mwana wa Mulungu, Mbuiya Jesu Cristu. Jesu abwera kuti afe ninga nsembe kuna Mulungu, tangwe ya wanthu wensene wa dziko lino. Mulungu akhadatonga kale, pakutoma, kutumiza Jesu pano padziko, kuti apulumuse wanthu kwa mphanvu na nyathwa ya matazo na kufa. Tini pfunza pomwe bzinango pa cithunzithunzi ciri kutsogolo.\nCithunzithunzi 12: (khumi na ciwiri) Anju, Mariya na Zuze\nTsapano, pomwe yakhadapita magole mazinji m'mbuyo, kucokera pa nthawe iya Mozesi, Jesu adzabadwa. Mulungu akhadacita kale-kale cipiciro, kutumiza mpulumusi. Pa cithunzithunzi ca madzere tirikuona anju ibodzi idabwera kucokera kudzulu, kudzalewalewa na nsikana mbodzi akhali dende akhacemeridwa Maria. Ndipo anju iyamuuza Mariya: "Neye bzinifunika lini kuti ukhale na mantha...un'dzabala mwana, adzacemeridwa Jesu. Iye andzakhala n'kulu pomwe andzacemeridwa Mwana wa Mulungu wakudzuludi. N'zimu wa kucena undzabwera padzulu pako, ndipo mphanvu iya Mulungu indzakufunikira (indzakupsinkha)".\nAnju iyawonekambo kuna Zuze, pa nthawe ikhalota iye. Anju alewa: "Zuze, neye bzinifunika lini kuti ukhale na mantha kutenga Maria ninga n'kazi wako... Iye an'dzakhala na mwana ndipo un'dzampasa dzina la Jesu, thangwe iye alikubwera kudzapulumusa wanthu ku matazo". Dzina la kuti Jesu, ibalewa 'Mpulumusi'.\nCithunzithunzi 13: (Khumi na citatu) Kubadwa kwa Jesu\nZuze na Mariya adanyamuka ulendo, mpaka m'zinda m'bodzi ukhacemeridwa Berem. Ipo iwo akhali mu n'zinda omweyo, Mariya abala mwana wa mamuna, ndipo amuikha mu cidyero ca bzifuo, thangwe komwekule kukhalibe mbuto kuti iwo akhale. Usiku bomwebule, anju ibodzi yaonekera kuna anyakabusa winango, wa mabira, akhali pafupi na pomwepale. Anju iyafotokoza kuna anyakabusa thangwe iya kubadwa kwa Jesu ku Berem. Aanju zizinji zaoneka kudzulu, zikhaimba pomwe zikhapasa cisimbo (zikhasimba na kutenda) Mulungu. Pomwepo, anyakabusa wale aenda m'zinda kuti akaone Jesu, m'pulumusi.\nCithunzithunzi 14: (Khumi na cinai) Jesu ninga Misiri\nJesu akhakula pomwe n'khombo iya Mulungu ikhali padzulu pace. Pa cithunzithunzi ca madzere, tirikuona Jesu ndipo adafitsa (kukwana) magole khumi na mawiri iya msinkhu. Iye akhalewalewa Fala iya Mulungu, na atongi wa anyakunamata wa ku Isiraeli, iye akhabva ndipo akhabvunzisa. Iwo akhadabwa na kudziwa kukulu kwa Jesu pa bzinthu bza Mulungu. Pa cithunzithunzi ca ciwiri, Jesu afitsa m'sinkhu wa mamuna n'kulu, m'bapfunzisa mbumba, fala iya Mulungu. Wanthu winango atawira mapfunziso iyace pomwe am'bvera koma winango alibe kun'tawira, ndipo akhawenga Jesu.\nCithunzithunzi 15: (Khumi na cixanu) Bzinthu bza kudabwisa bzakucitiwa na Jesu\nCithunzithunzi ici cirikuonesa m'phabvu ikulu iya Mulungu Baba, adapasa Jesu kuti acite bzinthu bza kudabwisa. Pa cithunzithunzi ca ku madzere, Jesu akhuya mamuna m'bodzi akhali zimola cibadwiromo. Tenepayu, mamuna uyu alapidwa! Pa cithunzithunzi ca pakati, Jesu alikulamusa mwana mbodzi akhadafa, ipo ababace akhali pamwepo. Pa cithunzithunzi ca ku madidi, Jesu alikufamba padzulu pa madzi, akhaenda komwe kukhali apfunzisi wace, omwe akhali m'mwadiya. Mbuya Jesu acita pomwe bzinthu bza kudabwisa bzizinji ninga ibzi, kulatiza kuti iye akhali mwana wa Mulungu caiye.\nCithunzithunzi 16: (Khumi na citanthatu) Jesu m'mabvuto\nThimu ikulu ikhatewera Jesu. Iye akhakondza atenda pomwe akhapfundzisa njira ya Mulungu. Jesu abwera kudzapulumusa anyakutaza na wense omwe akhadataika. Pamwepa, wanthu wazinji wakhawenga Jesu, makamaka pomwe iye akhalewalewa thangwe iya matazo iomwe akhacita iywo. Akulu-akulu wa utongi na wa anyakunamata akhatawiralini kuti iye akhali Mwana wa Mulungu. Tenepo, am'manga, alewa bza kunama thangwe lace pomwe am'menya. A cikunda am'bvazika nsinga-msolo iya minga mu nsolo mwace, ipo akham'menya. Napo tenepo, Jesu alibe kubzikhotcera; iye akhadziwa kuti bzinthu ibzo bzensebzo, dzikhafunika kuti bzicitike. Jesu abvumiza wanthu wakuipa am'pase mabvuto pomwe amuphe. Jesu akhadziwa kuti akhadabwera kuti afe, ninga nsembe kuna Mulungu. Tenepoyo, Jesu atambira nyathwua thangwe ya matazo ya wanthu wensene.\nCithunzithunzi 17: (Khumi na cinomwe) Infa ya Jesu pa ntanda\nMbuya Yesu akhomeridwa pa ntanda m'bodzi, wa muti wa kuuma. Yambe na yambe, iywo adaikha n'tanda pakhadakumba iywo, m'ba m'khomera pamwepo, adamanikidwa pamwepo mpaka kufa. Pa mbuto imweyo, akhomeriwambo magananga mawiri, mbodzi kucipande ca dzere, unango ku cipande ca didi ca Jesu. Ukhali msambo, nyengo imweire, kupha naukali tenepa, magananga. Napo tenepo, Jesu akhalibe kucita bzinthu bzakuipa aiyai kuphonya. Iye abwera kuti akhale nsembe ya kulipa mtengo wa matazo ya wanthu wensene. Ife tensene ndife wanthu wa matazo pomwe tikhafunika kufa thangwe ya matazo iyathu. Indedi Jesu atambira nyathwa zathu.\nNapo tenepo, tika bweka (kulongosola) kuti n'dife wanthu wa matazo, pomwe tika cimina caibzo bzakuphonya bzathu, Mulungu an'tirekerera pomwe an'tilombola pa matazo iyensene. Tawirani Mbuya Jesu Christu, mudzapulumusidwa.\nCithunzithunzi 18: (Khumi na cisere) Kulamuka ku infa\nAnyamadulanthaka (awengi) wa Jesu akhakumbuka kuti nakum'manika pantanda, anikwanisa kum'pfudzadi, napo bziribe kucitika tenepoyo. Pomwe Jesu adafa pa ntanda, axamwali wace aikha thupi lace m'thenje (mphako pa mwala ukulu), adaziwa mphako imweyo, na cimwala cikulu. Akulu-akulu wa utongi akakamiza a cikunda kuti aonere thenje lire. Zapita nsiku ziwiri, pa nsiku iya citatu, Jesu alamuka ku infa. Pomwe akazi anango aenda ku thenje, agumana cimwala cire cikhada fundusidwa pa mphako, Jesu akhali lini mwemo. Apo, ma anju mawiri aonekera pomwe auza akazi kuti Jesu akhali na moyo. " Iye ali lini pano", alewa ma anju - "Iye walamuka ku infa". Ndipo adalamuka mu infa, tere Jesu alatiza patheca kuti akhali pomwe ndiye mwana wa Mulungu. Jesu na lero lino ali na moyo, pomwe ana mphabvu ikulu kuposa Sathana na infa.\nCithunzithunzi 19: (Khumi na cipfemba) Tome atawira\nPomwe Jesu adalamuka mu infa, aoneka na axamwali wace azinji, amwewo adalewalewa pomwe adadya na iye. nyakupfunza m'bodzi wa Jesu, Tome akhakwanisa lini kutawira kuti Jesu akhadalamukadi mu infa, na kuti akhali pomwe na moyo. Iye alewa: "Ndika saya kuona, mule mudapita bzikhomerero (bzakukhomerera), na kukhuia bzironda bzace, ine nintawiralini". Tirikuona pa cithunzithunzi, kuti Jesu adaenda kalatiza Tome bzironda bzace. Tenepa, Tome alibe kuenderera na kusaya kutawira. Abzigwesa paminyendo iya Jesu pomwe amuuza: "Mbuya wangu na Mulungu wangu". Tenepoyo Jesu amuuza: "Tome, iwe wanditawira tamgwe wandiona. M'bakondwe wale alibe kundiona pomwe anditawira".\nCithunzithunzi 20: (Makhumawiri) Kudzusiwa kwa Jesu\nJesu aoneka kuna wanthu azinji, mu makhumanai ya nsiku, patsogolo pa kulamuka mu infa. Wanthu azinji adamuona kuti akhali wa moyo. Tsapano, Jesu akumbuka kubwerera kwa Baba wace ku dzulu, nakuti akhadamaliza basa akhadabwera kacita. Ndipo Jesu auuza anyakupfunza kuti agawe (kudziwisa) mafala ya bwino kuna anthu wensene. Anyakupfunza akhanyakanisa mitambo, pomwe Jesu adaguduka kucokera padziko lapansi lino, kuenda kudzulu. Anju ziwiri zikhana bzakubvala bzakucena zaonekera, pomwepo zalewa kuti nsiku ibodzi Jesu andzabwerera pomwe pa dziko la pansi, na ciyezezo cibodzi-bodzi ninga adamuona pa ku guduka kwace. Mpaka kupfintsa nsiku imweyo, Jesu anifunika kuti akhale kudzulu. Iye ali kukonza mbuto ibodzi iyomwe indzakhala wensene omwe aba'ntawira na kumbvera. Mulikukumbukanyi imwepo? Muban'tawira na kumbvera Jesu? Mudakonzeka kuti mugumane naye angabwerera?\nTsapano sanduliza cina bzakulewalewabzi, ku mbali ya ciwiri\nMbali ya ciwiri.\nCithunzithunzi 21: (Makhumawiri na cibodzi) Ntanda\nMbationeni tsapano lino, thangwe lanyi Jesu akhafunika kuti afe pa ntanda. Jesu afa kuti apulumuse anya matazo mu nyatwa. Imwepo munkumbuka: "mulopa wa Jesu Christu, Mwana wa Mulungu, umbaticosera kaindi yensene ya matazo. Jesu akanati, cipo, kutaza. Bwenye iye afa kuti apfudze matazo iyambatigawa (yambacita malire) ife na Mulungu. Ntanda umbatikumbukisa, kuti Jesu ndi ncere ya bira ya kucena ya Mulungu, adaikhiwa nsembe tangwe iyathu. Ife tingantawira Jesu, pomwe tingacimina na kubweka matazo iyathu, Mulungu Baba ambatipasa cirekero. Jesu ambaticita wana wa Mulungu. Iye abwera kudzakonza papsa kubvana kwathu na Mulungu. Bzithunzithunzi bziri kutsogolo, bzintithandiza kubvesa bwino, kuti bzimbalewanyi ntawiri wa Kristu.\nCithunzithunzi 22: (Makhumawiri na ciwiri) Njira ziwiri\nJesu atipfunzisa kuti moyo (kucira) ndendende na cira ziwiri. Ife tensene, ndipo tidabaliwa, takhala mu njira ibodzi ikulu ayai, ina khwankhwa likulu, diyo ncira ya matazo imbaenda ku mphako ya moto. Ife tensene ndife anyakutaza, tangwe ndife wana wa Adamu. Bwenye tinkwanisa kutonga kuleka kutewera ncira imwei, na kupita mu njira inango, napo ndi ncira ya kupsindiza, imbatiendesa kuna Mulungu, ku dzulu. Munthu mbodzi penu ankhatawira Jesu na kuntewera, antabira moyo wa kukhaliratu (muyaya). Kuna wale anisankhula ncira ya kupsindiza, cipo, andza tongiwa lini tangwe ya matazo.\nIwe ndiwe unsankhula - penu watonga kutewera Jesu, lewalewa na Mulungu pa kupemba, tenepa:\n"Baba Mulungu, ine ndiri kubweka kuti ndine munthu wa matazo. Ndikutawira kuti Jesu afa pa ntanda mwa kulipa mtengo wa matazo iangu. Ndipaseni cirekero, cenesani ntima wangu, ndiciteni mbodzi wa banja (mbumba) Iyanu. Ine ndirikufuna kutewera ncira ya Jesu, ndipo m'mbuyo mwa kufa kwangu, ndinifuna kukhala namwe ku dzulu. Tatenda Baba Mulungu".\nPenu iwe watawiradi na kupemba kuna Mulungu, ninga tenepa, unipita mu ncira ya kupsindiza, ndiyo ncira ya mbverano na Mulungu.\nCithunzithunzi 23: (Makhumawiri na citatu) Wana wa Mulungu\nJesu amba tambira munthu aliwense, dzinza liri lense, na wanthu wa kalewedwe kalikense. Wensene wale an'tawira Jesu, ambacemeriwa wana wa Mulungu. Iwo ali mu ncira ya kupsindiza imbaenda kuna Baba Mulungu, ndipo ambakhala ninga ubale wa banja libodzi, wensene ambakhala ubodzi, mwa kubverana na Jesu Kristu.\nCithunzithunzi 24: (Makhumawiri na cinai) Kubaliwa papswa\nPomwe Jesu akhali pano padziko, adapfunzisa mamuna umbodzi nya kupemba akhacemeriwa Nikodemu, pomwe iye adabwera kuna Jesu na usiku, kuti apfunzisiwe bzinango thangwe ya Fala ya Mulungu. Jesu amuuza Nikodemu kuti wale anifuna kupita mu dzinza (banja) ya Mulungu bzinfunika kuti akhale na moyo wa tsapano, ninga kubaliwa papswa. Ife tekha tinkwanisa lini kubzi sandusa (kubzisanduliza). Ndipo Nzimu wa kucena wa Mulungu, umbatipasa moyo wa tsapano, pomwe iwe unga kumbuka ku tawira na kubvera Jesu. Ndipo, tinsanduliziwa kukhala munthu wa tsopano, mwana wa Mulungu.\nCithunzithunzi 25: (Makhumawiri na cixanu) kubwera kwa Nzimu wa Kucena\nWanthu awa diyo anyakupfunza wa Jesu. Ipo Jesu akhanati kubwerera ku dzulu, Iye apasa cipiciro, nakulewa kuti anitumiza Nzimu wace Wakucena, kuna wensene wale animutawira. Patsogolo pa nziku khumi, kucokera pa nziku ida bwerera Jesu ku dzulu, apfunzisi awa akhali pa mkonkhano ku mbuto ibodzi. M'cibvulumukira, Nzimu wa Kucena wa Mulungu wabwera, iwo adzala na mphabvu, ninga Jesu akhada apasa cipiciro. Wanthu awa atambira luso aiay nzeru na kudziwa kuti alewe-lewe kalewedwe katsopano, na ku kulewenga kuna anango thangwe ya bzinthu bza kudabwisa bzikhada acitira Mulungu. Nzimu Wakucena wa Mulungu ambakhala mwa wensene wale ambatawira na kutewera Jesu. Nzimu wa Kucena ambatipfunzisa, makhalidwe ya kufuna Jesu na kumbvera.\nCithunzithunzi 26: (Makhumawiri na citanthatu) Kufamba mu ceza\nMunthu akanati kutawira Jesu, ambakhala ninga munthu uyu wa pa cithunzithunzi ca madzere. Ambafamba mu mdima. Munthu umwei amba suntha bzinthu kazinji, pomwe ambagwa mu matazo, thangwe alibe ceza ca kumulondoza (kutsogolera). Napo netepo, tingakhulupira Mbuya Jesu, ndife ninga munthu ambafamba mu ncira ya kupsindiza, na masikati (nsiku ya dzuwa). Jesu alewa: "Ine ndine ceza ca padziko ya pansi. Ule aninditewera amfamba lini mu mdima". Mulungu ambapassa Nzimu Wace wa Kucena, kuti athandize na kupfundzisa wensene ambatawira ncira yace ya moyo.\nCithunzithunzi 27: (Makhumawiri na cinomwe) Kubvera fala ya Mulungu\nUle ambatawira Jesu Kristu, ndi munthu wa kulengedwa papswa ndipo ambabvera fala ya Mulungu. Iye ndi munthu wa kutenda, tangwe Mulungu adamulekerera matazo yace. Ule ambatawira Jesu ambamenyanalini ayai ciphiringu, ambabalini, ambapembambo lini cifanikizo, mirungu inango penu mizimu. Nzimu wa Kucena umbapasa mphapfu kuna mtawiri wa Kristu, kuti apambuke mu kuponya na kucita bzinthu bza bwino.\nCithunzithunzi 28: (Makhumawiri na cisere) Banja ya atawiri wa Kristu\nNyan'ganisani banja iyi arikufamba mu ncira ya Mulungu: Mamuna uyu analufoyi na mkazace wa pa banja, mkazimbo ambalemekeza bayace, ninga imbakakamiza Fala ya Mulungu. Iwo ambalimbisana mtima, ndipo ambapfunzisa wana wao kufuna Mulungu pomwe na kunpfunza Fala yace, kuti amubvere. Banja ya atawiri wa Kristu imbafunika kupemba Mulungu, na kuphatira basa Mulungu pabodzi.\nCithunzithunzi 29: (Makhumawiri na cipfemba)Funani anyamadulanthaka wanu (wale a\nJesu apfunzisa anyakupfunza wace kuti afune wanthu wensene, pomwe na walembo amba awenga. Tinfunika kuthandiza munthu aliense wakusauka, ayai anyakufunadi cithandizo, pomwe na walembo wa madzindza yanango. Jesu afokotoza cidapi cibodzi ca munthu mbodzi ada kunkhunthiwa ayai adamenya pomwe adaberiwa bzinthu bzace na ma gananga. Mamuna mbodzi wa dzindza linango agumana munthu wakupwetekiwa ule, akhali gunkhununu pansi. Wadzalindwa na nsisi, ndipo amukhongobza thangwe akhafunadi cithandizo, ndipo alibe kukumbira mtengo uliwense kuti alipidwe thangwe ya cithandizo. Jesu alewa kuti ife tinfunika kucitambo bzinthu bzabwino ninga ici.\nCithunzithunzi 30: (Makhumatatu) Jesu ana mphanvu ikulu\nAmuna awa alikupfudza na moto bzifanikiso na bzithumwa. Pomwe akhanati kutawira Jesu, iwo akhatawira bzinthu bzimwebzo. Napo anyakutawira Kristu asafunika kuti apfudze bzinthu bzense bza Sathani na mizimu yace. Mbuya Jesu ana mphanvu ikulu kuposa Sathani na mizimu yace iakuipa, bzifanikiso na ufiti. Ife ndife anyakutawira wa Kristu ndipo timfunika lini, nenene kukhala na matha na Sathani. Bzomwe tinifuna kucita, inde kukumbira Mulungu kuti atithandize, atikoye na kuti khotcerera.\nCithunzithunzi 31: (Makhumatatu na cibodzi) Kuthamangisa mizimu yakuipa\nPa cithunzithunzi ici munikwanisa kuona mamuna mbodzi akhana mizimu yakuypa. Palibe bzingwe ayai unyolo ukhakwanisa kum'manga, thangwe bzimizimu bzakuipabzo mkati mwace bzikhali bza kulimba kwene-kwene. Napo tenepo Jesu atonga kuti bzimizimu bzakuipabzo bzicoke mwa munthu ule, ndipo bzomwebzo bzidacoka. Bzidabvera Jesu, thangwe Jesu anamphanvu ikulu kuposa Sathana na madimonyo yace. Mamuna uyu alombolidwa kwa bzimizimu bzakuipa bzire, ndipo pa nthawe imweyo aenda kafokotoza kuna axamwali ace bzire bzikhada mutcitira Jesu. Jesu anamphanvu ikulu kwene-kwene kuposa Sathana na bzimizimu bzakuipa bzace, ndipo bzensenebzo bzimbamubvera. Iwe ndiwe unsankhula: mungakhala muli kukanganisidwa na mizimu ya kuipa, unfunika kuti ukumbire atawiri wa Kristu kuti anamate thangwe yako, kuna Mulungu mu dzina ya Mbuya Jesu Kristu, kuti athamangise mizimu imweyo ndipo isaye kubwerera pomwe. Mungatawira, mizimuyo idzacokadi. Jesu anamphabvu ya ku lombola munthu aliwense omwe alikubvutika ayai kutsautsika na Sathani.\nCithunzithunzi 32: (Makhumatatu na ciwiri) Kutewera Jesu\nCithunzithunzi ici cirikulatiza anyakutawira wa Kristu ali kuonana nkhope na nkhope na cinyengo kuti asiye kutewera Jesu. Sathana anifuna kuti ife tyebwe Mulungu kuti tikumbuke kobiri, bzakubvala, kumwa fodya, na bzakumwa bza kuledzeresa na bzinthu bzinango ninga bzimwebzi. Sathana ambatiuuza kuti bzinthu bzimwebzi bzintipasa ufulu na kukondwa, napo tenepo Sathana ndi wakunama ndipo ambacita bwense kuti atipfudza. Mulungu ambalewa pa Fala yace: "Bvumani kutongiwa na Mulungu, mupingize Sathani, iye andzakuthawani".\nMulungu ndi Baba wathu wa kudzulu. Iye ambadziwa nthamu na kusaya kwathu, ndipo Iye atipasa cipiciro ca " kutipasa bzense bzomwe tinimukumbira". Tinga khulupira Mulungu na kubvera Mwana wace Jesu, apo tindzakhala na mphanvu ya Mulungu pa nthawe za kunesa.\nCithunzithunzi 33: (Makhumatatu na citatu) Tingagwa m'matazo\nNsiku ibodzi Jesu afokotoza cidapi ici: Mulumbwana mbodzi adacoka ku mui kwao, adaguduka kuenda kacita bzinthu bza kuphonyeka. Iye adadzonga kubiri yense ikhadapasiwa iye na babawace na bzinthu bza kuphonya. Pomwe idamala kubiriyense, dziko imweire iadzakhala na njala ikulu, mulumbwana uyu wadzasauka kwene-kwene ndipo akhakhala na njala. Iye adzacimina thangwe ya bzinthu bzikhadacita iye, adzabwerera ku mui kwa baba wace ndipo akumbira cirekero. Thangwe babace akhamufuna kwenekwene, atambira pomwe mwana wace ku mui kwace. Cidapi ici cirikutilatiza kuti tingagwa mu matazo, tinkwanisa kubweka ayai kulongosola matazo yathu. Tinga kunguladi ayai kucimina, Mulungu adzati lekera.\nCithunzithunzi 34: (Makhumatatu na cinai) matenda\nMamuna na mkazi pa cithunzithunzi ici agumana na mphitca. Mbodzi wa ubale wawo wambwandiridwa na matenda makulu. Kodi, mbumba ya Mulungu inifunika kucita ciani ingakhala na matenda? Iwo anifunika kuti unamate kuna Mbuya na kutawira kuti Iye anicita bzabwino kuna iwo.\nMulungu anikwanisa kulapa matenda yaliense, pomwe anikwanisa kuthandiza mtenda kugumana mankhwala yomwe yankwanisa kupoza. Mulungu ambafuna wana wace, na tenepa ambaona bzense bzomwe bzimbacitika. Tenepo, ambatikhalirira pa bzire bzimbacita Sathana. Na thangwe imweyo, tinifunika lini kukhala na mantha ya Sathana, koma tinifunika kukhulupira Jesu kuti atilondoze na kutisunga. Jesu ambakhala nafe, iye antipasa mderekho pa nthawe ya kunesa.\nCithunzithunzi 35: (Makhumimatatu na cixanu) Ifa\nIfe tensene timbadziwa kuti dziku ibodzi tindzafa. Koma ndi ciani cindzacitika kutsogolo kwa infa? Uko nyakutawira wa Kristu angafa, nzimu wace umbaenda kuna Jesu Kristu. Fala ya Mulungu imbatipfunzisa bzimwebzi. A xamwali wa munthu ule adafa anfunika lini kusunama ninga munthu nya nyatsoka. Anya kutawira Kristu anfunikalini kukhala na mantha ya infa, thangwe tindziwa kuti Mulungu ambatifuna, ndipo kuti ada tipulumusa ku matazo. Nangwesa wale ambatawira lini Jesu, kulibe cikhulupiro ca kukhala na Mulungu, m'mbuyo mwa infa. Nyaa ywo anienda ku mbuto ya nyathwa, imbacemeriwa dindi ya moto.\nKodi iwe udzaenda kuponi ungadzafa?\nCithunzithunzi 36: (Makhumimatatu na citanthatu) Thupi ya Kristu\nPano tirikuona bziwalo bza kusiana bza m'thupi la munthu. Ciwalo cibodzi na cibodzi cina basa yace. Maso yambaona, makutu yambabva ndipo mulomo umbadya na kulewalewa. Bziwalo bzense bza m'mthupi bzimbaphata basa pabodzi. Ciwalo cibodzi cinga duwala ayai kubvutika, thupi yensene imbabonera. Fala ya Mulungu imbatipfunzisa kuti anyakutawira wa Kristu anfunika kuphata basa pabodzi, ninga bziwalo bza m'thupi mwathu. Jesu ndi msolo wa thupi. Mulungu ana basa kuna m'bodzi na m'bodzi wa ife, ninga kunamata, kufokotoza bza Jesu, kupfunzisa Fala ya Mulungu, kuimba na cisimbo, kubzala, kuphika. Munthu aliwense ambacita basa yace kuna Mbuya Jesu, kuti athandize kulimbisa thupi ya Kristu. Anyakutawira Kristu anfunika kufunana na kuphata basa pabodzi, ayai tingasaya kucita bzimwebzo, nangwesa thupi ya Kristu imbonera.\nCithunzithunzi 37: (Makhumatatu na cinomwe) M'bverano wa anya kutawira Kristu\nAnyakutawira Kristu anfunika kukhala pabodzi makonkhano kazinji-kense, kuti anamate Mulungu pabodzi. Anfunika kupfunza Fala ya Mulungu, kuimba bzimbo bza cisimbo na kupemba Mulungu. Anfunikambo kupasa moni, kuna basa ya Mulungu. Mbuya ambatiyeruzambo, kuti tikumbuke kufa kwa Jesu, na thangwe lathu. Pa cithunzithunzi ici, tirikuwona anyakutawira wa Kristu ali kugawirana pabodzi mkate na cakumwa ca cisapo ca vinyu. Mkate ubati kumbukirisa thupi ya Jesu, idagwatiwa pa ntanda thagwe lathu.\nCakumwa ca vinyu, cimbati kumbukirisa mulopa wace, udataika kuti uti sambike matazo na kutipasa mbverano na Mulungu. Tinfunika kukumbukira infa ya Jesu thangwe lathu, kuti timufune na mtima wathu wense.\nCithunzithunzi 38: (Makhumatatu na cisere) Jesu anibwerera papsa\nPa thawe yakundendemera idaikhidwa na Mulungu, Jesu anibwerera papsa, m'cibvulumukira, kucokera kudzulu mpaka pansi pano, ninga cipiciro cace. Yie adzabwera katenga wensene wale omwe adatawiradi Kristu, bumba ya Mulungu. Mbuya Jesu adzaciza bumba yensene ya Mulungu, ikhadafa kale. Mbali ya bumba imweyo ya Mulungu idzagumanika na moyo pansi pano, idzatengiwambo mpaka kudzulu, komwe adzakhaliratu na Jesu, muyaya. Wale wensene omwe abatawiralini pomwe ambabveralini Jesu, andzasala pansi pano pomwe adzapasidwa nyathwa ikulu, pa kutongidwa na Mulungu. Tindziwa lini nsiku ya kubwerera kwa Jesu, ndipopa tinfunika kukhala wakukonzeka thawe zensene pomwe ticin'dikhira. Mudakonzeka kuti mugumane na Jesu, penu iye angabwerera lero?\nCithunzithunzi 39: (Makhumatatu na cipfemba) Kubala cisapo\nTenepoyo ninga muti wa bzisapo pa cithunzithunzi ici ulikubala bzisapo, nyakutawira Kristu ambabala cisapo ca Nzimu wa Kucena. Jesu adalewa: "Ine ndine muti wa bzisapo bza vinyu, imwepo ndimwe mithambi. Mungakhala muna Ine na inembo ndikakhala muna imwe, mundzabala bzisapo bzizinji. Mungasaya kukhala na Ine munikwanisalini kucita cinthu. Pomwepo, munthu aliwense ansaya kukhala muna ine, adzataydwa kunja ninga mthambi pomwe adzauma, ndipo andzalokotidwa na kuikhidwa pa moto ndipo andzapsa". Nzimu wa Kucena umbakhala pomwe, umbaphatabasa mkati mwa mitima kuti ubale bzisapo ninga lufoyi, kukondwa, kukomedwa, mderekho, kulimbika, kukoma mtima, kucita bzabwino, kukhulupirika, kudzicecepswa, kubziphata. Mithambi ya muti ingasaya kubala bzisapo, indza gwatidwa, indzafa pomwe indzaikhidwa pa moto. Anyakutawira Kristu anfunika kubala bzisapo bzizinji, bza mitundu imwey tiri kulewaleway, ninga lufoyi na inango, thangwe ra ibzo, tini pasa mbiri na ciremekezo Baba wathu wa kufunika wa kudzulu.\nCithunzithunzi 40: (Makhumanai) Kufokotoza Mafala ya Bwino kuna anango\nJesu alikukakamiza kuti anyakutawira Kristu anfunika kutenga Mafala ya Bwino ya cipulumuso kuna wanthu wensene, tenepoyo kuti wanthu azinji akwanise kupulumuka mu matazo na ku moto. Cithunzithunzi ici cirikulatiza nyakutawira mbodzi wa Kristu alikubvera Jesu, na kufokotoza kuna anango thangwe la Jesu. Jesu afa pa ntanda, tsono adacira papsa kucokera ku infa, kuti tipulumusidwe ku matazo pomwe na ku infa. Nzimu wa Kucena wa Mulungu ubatithandiza kuti tifokotoze thangwe la Jesu Kristu. Tsapano, imwe munkwanisa kuzimbula kuna axamwali wanu bzire bzomwe mwapfunza imwe mu bzithunzithunzi bziri mu matsamba aya.\nSee different versions of this script in Afrikaans, Amarasi, Baikeno, Bislama, Buhutu, Buru, Chinese Simplified, Chuwabo, Creole: Mauritius, Dhao, Dhimba, English, English: Southern Africa, French, Gao, German, Hausa, Helong, Ilwana, Japanese, Koli, Wadiyara, Kupang Malay, Lunda, Malagasy Merina, Marovo, Naro, Ndau, Ndebele, South, Ngonde, Phu Thai: Renu, Pijin: Solomon Islands, Portuguese: Brazil, Portuguese: Mozambique, Romanian, Russian, Sena: Mozambique, Shimaore, Shona, Spanish, Taabua, Tewe, Thai, Tok Pisin: PNG, Tonga: Valley, Umbundu, Urdu, Vangunu, Varisi, Yao: Malawi, Yao: Mozambique, Zambal, Cabangan.


Kodi Jezu Adaferambo Inepano?\nNsanza ya Mulindiri—Yakupfunzira | Julho 2019\nWerengani mu Chichewa Ciacoli Ciafrikana Ciaja Ciakha Cialbaneji Cialtai Ciamharik Ciamisi Ciangonde Ciarabe Ciarmeniya Ciaukan Ciaymara Ciazibajani Cibaoule Cibasa (ca ku Camarões) Cibataki (ca ku Karo) Cibataki (ca ku Simalungun) Cibataki (ca ku Toba) Cibemba Cibiak Cibikolo Cibisilama Ciboulou Cibshkir Cibulgariya Cidamara Cidangme Cidgin (ca ku West Africa) Cidigor Cidinamarkeji Cidouala Cidrehu Ciedo Ciefik Cieslovako Cieslovenia Ciestoniano Ciewe Cifaransa Cifiji Cifinilandeji Cifon Ciga Cigarifuna Cigerman Cigmong (ca ku White) Cigrego Cigroelandeji Ciguarani Cigujarati Cigun Cihausa Ciheberi Ciherero Cihiligaynon Cihindi Cihiri Motu Ciholandeji Cihungaro Ciiban Ciibanag Ciibinda Ciigbo Ciigede Ciijilandiya Ciiloko Ciindoneziya Ciisoko Cijaponeji Cijorgiya Cijula Cikabiye Cikabuverdiano Cikakxikel Cikamba Cikambodja Cikanada Cikaonde Cikaren (Ca ku S'gaw) Cikatalan Cikaxin Cikazakh Cikazakh (ca ku Arábia) Cikekxi Cikexuwa (ca ku Ancash) Cikexuwa (ca ku Ayacucho) Cikexuwa (ca ku Bolívia Cikexuwa (ca ku Cuzco) Cikixe Cikixuwa (ca ku Chimborazo) Cikixuwa (ca ku Imbabura) Cikongo Cikongo Cikoreano Cikrio Cikriolo ca ku Belize Cikriolo ca ku Guadalupe Cikriolo ca ku Haiti Cikriolo ca ku Mauritania Cikriolo ca ku Seychelles Cikroasiya Cikudish Kurmanji Cikurdish Kurmanji (Cyrillic) Cikurdish Kurmanji (ca ku Caucaso Cikuyu Cikwangali Cikwanyama Cilahu Cilaoti Cilatviano Cilenje Cilingala Cilituania Cilomwe Cilow German Ciluba Ciluganda Cilukonzo Cilunda Ciluo Ciluvale Cimakhuwa-Meetto Cimalagazi Cimalay Cimalayalam Cimaltese Cimam Cimambwe-Lungu Cimapudungun Cimarathi Cimarxalezi Cimaya Cimazatek (ca ku Huautla) Cimbunda Cimingrelian Cimixe Cimixtek (ca ku Guerrero) Cimizo Cimoore Cimyanimari Cinahuatl (ca Kumpoto kwa Puebla) Cinahuatl (ca ku Central) Cinahuatl (ca ku Guerrero) Cinahuatl (ca ku Huasteca) Cinavajo Cindau Cindebele Cindebele (ca ku Zimbabwe) Cindonga Cinepali Cingabere Cingangela Cingirezi Ciniasi Ciniuean Cinoruwegeji Cinyaneka Cinyanja Cinyarwanda Cinyungwe Cinzema Ciokpe Cioromo Ciossetian Cipalauan Cipangasian Cipapiaamento (Curação) Cipende Ciperisi Cipidgin ca ku Ilhas Salomão Cipoloneji Ciponapeano Cipunjabi Cipwitikizi Cipwitikizi (ca ku Portugal) Cirarotongan Cirewedwe ca Manja ca ku Africa do Sul Cirewedwe ca Manja ca ku America Cirewedwe ca Manja ca ku Quebec Cirghiz Ciromany (ca Kummwera kwa Grécia) Ciromany (ca ku Macedonia) Ciromany (ca ku Macedonia) Cyrillic Ciromany (ca ku Sérvia) Ciromeniya Cironga Cirundi Cirunyankore Cirusso Cirutoro Cisamoan Cisangir Cisango Cisaramakan Cisebuano Cisedonia Cisena Cisepedi Cisepulana Ciservia Ciservia (ca ku Roma) Cisesotho (ca ku Lesoto) Cisesotho (ca ku África do Sul) Cisetswana Cisi Cisidama Cisilozi Cisinyala Cisranantongo Cisunda Cisuweko Ciswahili Ciswahili (ca ku Congo) Ciswati Citagalog Citagrinya Citahiti Citai Citajiki Citaliyana Citamil Citarascani Citatar Citcangani (ca ku Moçambique) Citceko Citcini (ca ku Hakha) Citelugu Citetun Dili Citiv Citlapanek Citojolabal Citok Pisin Citonga Citonga (ca ku Malawi) Citonga (ca ku Zimbabwe) Citongan Citotonak Citshwa Citsonga Citumbuka Citurko Cituvaluan Citwi Citzeltal Citzotzil Ciughur (ca ku Cyrillic) Ciukraniya Ciumbundu Ciurdu Ciurhobo Ciuruund Ciuzbek Ciuzbek (ca ku Roma) Civietinamu Ciwallisia Ciwaray-waray Ciwayuunaiki Ciwelsh Ciwolaita Cixavakano Cixhosa Cixineji Cantonese (Ca Nthawe Zense) Cixineji Cantonese (Cakupusa Kubva) Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixoli Cixona Cixopi Cixuukezi Cixuvash Ciyao Ciyapese Ciyoruba Cizande Cizapotek (ca ku Isthmus) Cizulu Comongoliano cijavaneji cixokwe\nM’BIBLIYA muna mbali zizinji zomwe zimbafotokoza momwe atumiki wakukhulurika wakale akhabvera. (Tiyago 5:17) Mwa ciratizo, ifepano timbakwanisa kubvesesa momwe mpostolo Paulo akhabvera pomwe adanemba mafala yakugumanika pa Waroma 7:21-24. Iye adati: ‘Pomwe ndin’funa kucita cabwino, cakuipa cimbakhala patsogolo pangu. . . . Nyakubonerane!’ Mafala yamweya yambatitsangalaza tikambalimbanambo na kuperewera kwathu.\nMpostolo Paulo adalewambo bza mabvedwe yanango yomwe akhanayo. Pa Wagalata 2:20, iye adalewa bza citsimikizo cace cakuti Jezu ‘adandifuna ndipo adabzipereka thangwe ra ine.’ Imwepo mumbabvambo mwa njira imweyi, n’tenepo lini? Tsono pinango si nthawe zense pomwe mumbabva tenepa.\nPenu ifepano timbabzibva kuti ndife wakusaya kufunika thangwe ra pikado zomwe tidacita m’mbuyomu, tingabziwone kuti ndife lini wakuthemera kufunidwa na Yahova, kulekereredwa naye, ndipo bzingatinesembo kukhulupira phindu lomwe liripo pa nsembe ya Jezu. Kodi Jezu ambafunadi kuti tiwone cakulombolera ninga cinthu comwe cingatibweresere phindu? Penu ambafuna, kodi n’ciyani comwe cingatithandize kuwona tenepo? Mbaticezeraneni mibvunzo miwiri.\nMOMWE JEZU AMBAWONERA NSEMBE YACE YA CAKULOMBOLERA\nInde, Jezu ambafuna kuti timbawone nsembe yace ya cakulombolera ninga cinthu comwe cingabwerese phindu kwa munthu ali-wense payekha. Kodi timbadziwa tani bzimwebzi? Ndokumbukirani nkhani yakugumanika pa Luka 23:39-43. Munthu munango adakhomereredwa pa muti ku mbali kwa Jezu. Iye adabvuma kuphonya komwe akhadacita. Mwakusaya kupenukira iye akhadacitadi pikado ikulu, thangwe rakuti wanthu wakuphonya mwa njira imweyi ndiwo akhambakhomereredwa pa muti. Thangwe ra kukhala na thupo na moyo wace, iye adakumbira Jezu kuti: ‘Mudzandikumbukirembo ine mukadzapita mu Umambo bwanu.’\nKodi Jezu adatawira tani? Ndokumbukirani Jezu napo ankubva kuwawa, ankuzungunusa msolo wace kuti anyang’anise munthuyo. Ndipo napo bziri tenepo, iye ankumwetulira acimutsangalaza, mwakumuuza kuti: ‘Cadidi, ndikukuuza lero kuti, iwepo un’dzakhala nane m’Paraizo.’ Jezu angadafuna, angadandomukumbusa kuti Mwana wa munthu adabwera kuti ‘adzatumikire na kupereka moyo wace ninga cakulombolera wanthu azinji.’ (Mateu 20:28) Tsono, kodi mwakwanisa kuwona kuti mwakudeka mtima Jezu adalatiza munthu ule kuti angadagumana phindu na nsembe yace ya cakulombolera? Iye adaphatisa basa mafala ya uxamwali pakulewa kuti ‘iwepo un’dzakhala nane’ m’paraizo. Mwa njira imweyi, Jezu adauza munthuyo bza phindu lomwe angadakhala nalo pa nsembe ya cakulombolera, lomwe ni kukhala na moyo wakusaya kumala m’paraizo pa dziko la pansi.\nMwakusaya kupenukira, Jezu akhafuna kuti munthuyo akhulupire kuti angadagumana phindu na nsembe yomwe iye angadaipereka. Penu Jezu akhafuna bzimwebzi kwa kapondo ule omwe akhalibe mwayi wakutumikira Mulungu, tinkupenukira lini kuti iye ambafunambo kuti Akristau wakubatizidwa omwe ankutumikira Mulungu, acitembo bzibodzi-bodzibzi. Tsono, kodi n’ciyani comwe cingatithandize kumbakhulupira kuti tingagumene phindu na cakulombolera, penu timbabzipasa mulandu thangwe ra pikado zomwe tidacita zomwe tidacita m’mbuyomu?\nKODI N’CIYANI COMWE CIDATHANDIZA MPOSTOLO PAULO?\nUtumiki bomwe Paulo adapasidwa, budamuthandiza kumbawona mwakuthemera nsembe ya cakulombolera. Mwa njira iponi? Iye adafotokoza kuti: ‘Ndinkutenda Kristu Jezu Mbuya wathu, omwe adandipasa mphanvu pakuwona kuti ndine wakukhulupirika acindipasa utumiki, napo kuti kale ndikhanyoza Mulungu, ndikhazunza wanthu wace ndipo ndikhali mkali.’ (1 Timotio 1:12-14) Jezu adalatiza nsisi, lufoyi na kukhulupira Paulo pakumupasa utumiki. Jezu adapasambo ali-wense wa ifepano utumiki bomwe ni basa lathu la kupalizira bzipsa bzabwino. (Mateu 28:19, 20) Kodi utumikibo bumbakuthandizanimbo kuzindikira kuti Jezu adatifera?\nAlbert omwe abwezeresedwa tsapanopapa, pambuyo pakumala magole 34 kunja kwa gwere, adalewa kuti: “Ndimbandokhala ndicikumbukira pikado zangu. Tsono ndikambakhala ndiri mu utumiki, ndimbabzibva ninga mpostolo Paulo, ndipo ndimbawona kuti ndidapasidwambo utumiki na Jezu. Bzimwebzi bzimbandilimbisa, ndimbabzibva kukhala munthu wakufunika ndipo bzimbandipasambo cidikhiro.”—Psalymo 51:3.\nMukambapfunzisa wanthu cadidi, mbawatsimikizirani bza lufoyi na nsisi zomwe Jezu anazo kuna iwo\nAllan, omwe akhambacita bzinthu bzaciwembo pomwe akhanati kupfunza cadidi, adalewambo kuti: “Ndikadakumbukira bzinthu bzense bzakuipa bzomwe ndikhambacitira wanthu, ndipo nthawe zinango bzimbandisunamisa. Tsono ndimbatenda Yahova thangwe ra kubvuma kuti mtazi ninga ine ndipalizirembo winango bzipsa bzabwino. Ndikambawona momwe wanthu ambatokonyedwera na bzipsa bzabwino, bzimbandikumbusa bza ubwino bwa Yahova na lufoyi lace. Ndimbabzibva kuti iye ankundiphatisa basa kuti athandize winango omwe ambacita bzinthu bzakuipa ninga momwe ndikhacitirambo.”\nUtumiki bwathu bumbatithandiza kuphatisa bwino basa mphanvu na makumbukidwe yathu. Ndipo bzimbatitsimikizira kudeka mtima, lufoyi na kutikhulupira komwe Jezu anako.\nYAHOVA NI MKULU KUPOSA MITIMA YATHU\nMpaka dziko la Sathaniri kufika pa kupfudzidwa, nthawe zinango mtima wathu ungambatipase mulandu thangwe ra pikado zomwe tidacita m’mbuyomu. Kodi n’ciyani comwe cingatithandize kulimbana na bvuto limweri?\nMkazi munango wakucemeredwa Jean, omwe ambalimbanambo na bvuto la kumbabzipasa mulandu thangwe ra kucita bzinthu bzakuipa pomwe akhali tswaka, adalewa kuti: “Ndimbakomedwa kuti ‘Mulungu ni mkulu kuposa mitima yathu.’” (1 Juwau 3:19, 20) Ifepanombo tingambatsangalazidwe tikambakumbukira kuti Yahova na Jezu ambabvesesa kuperewera kwathu. Kumbukirani kuti cakulombolera ciribe kuperekedwa kwa wanthu wakulungamiratu, koma kwa wanthu wakuperewera omwe mbakukonzeka kukungula.—1 Timotio 1:15.\nTikambakumbukira momwe Jezu akhambacitira bzinthu na wanthu wakuperewera, timbafika pakutsimikiza kuti nsembe ya cakulombolera imbabweresambo phindu kwa ali-wense wa ifepano. Mwa kucita bzimwebzi, mungafike pakulewa ninga mpostolo Paulo, omwe adalewa bza Jezu kuti: ‘Adandifuna ndipo adabzipereka thangwe ra inepano.’\nKhalani Wakukonzeka Kulimbana na Mazunzo\nPitirizani Kutumikira Yahova Napo Boma Liletse Basa Lakupalizira\n‘Ndokoni Mukapfunzise Wanthu’\nKodi Mungatokonye Tani Mitima ya Wanthu Omwe Ambanamata Lini?\nNKHANI YA MOYO WANGU Yahova Adandisimba Kwene-kwene Kuposa Momwe Ndikhadikhirira\nText Mtundu wa mabukhu ya pa internet kuti mucose NSANZA YA MULINDIRI—YAKUPFUNZIRA Julho 2019\nNSANZA YA MULINDIRI—YAKUPFUNZIRA Julho 2019


Crónicas desde Bolivia: Tiwanaku. (contiene fotos) |\nCrónicas desde Bolivia: Tiwanaku. (contiene fotos)\nLas ruinas de Tiwanaku. FOTO: Yordanis Rodríguez Laurencio


Mwamuna Omwe Akhana Kacombo ka Tinta—Zakiyeri 9:2 | Kupfunza\nWerengani mu Chichewa Ciacoli Cialbaneji Ciamharik Ciarabe Ciarmeniya Ciaymara Ciazerbaijani (ca ku Cyrillic) Ciazibajani Cibasa (ca ku Camarões) Cibengali Cibikolo Ciboulou Cibshkir Cibulgariya Cidangme Cidinamarkeji Ciefik Cieslovako Cieslovenia Ciestoniano Ciewe Cifaransa Cifiji Cifinilandeji Cifon Ciga Cigerman Cigrego Ciguarani Cigujarati Cigun Cihausa Ciheberi Cihiligaynon Cihindi Cihiri Motu Ciholandeji Cihungaro Ciibanag Ciigbo Ciijilandiya Ciiloko Ciindoneziya Ciisoko Cijaponeji Cijorgiya Cikabiye Cikamba Cikanada Cikatalan Cikexuwa (ca ku Bolívia Cikoreano Cikroasiya Cikurdish Kurmanji (Cyrillic) Cikurdish Kurmanji (ca ku Caucaso Cikuyu Cilatviano Cilituania Ciluganda Cilukonzo Ciluo Cimakua Cimalagazi Cimalay Cimalayalam Cimarathi Cimaya Cimixe Cimoore Cimyanimari Cindebele (ca ku Zimbabwe) Cinepali Cingirezi Cinoruwegeji Cinyarwanda Cinyungwe Cinzema Ciokpe Cioromo Ciossetian Cipangasian Cipapiaamento (Curação) Ciperisi Cipidgin (Ca ku Nigéria) Cipidgin (ca ku Camarões) Cipidgin ca ku Ilhas Salomão Cipoloneji Cipunjabi Cipwitikizi Cirewedwe ca Manja ca ku Africa do Sul Cirewedwe ca Manja ca ku Angola Cirghiz Ciribati Ciromeniya Cirundi Cirunyankore Cirusso Cisamoan Cisango Cisebuano Cisedonia Cisena Ciservia Ciservia (ca ku Roma) Cisidama Cisinyala Cisranantongo Cisuweko Ciswahili Citagalog Citagrinya Citai Citajiki Citaliyana Citamil Citatar Citceko Citelugu Citetun Dili Citiv Citok Pisin Citonga (ca ku Malawi) Citshwa Citumbuka Citurkmen Citurko Cituvaluan Citwi Citzotzil Ciukraniya Ciurdu Ciurhobo Ciuzbek Civietinamu Ciwaray-waray Ciwelsh Ciwolaita Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixona Cixuvash Ciyao Ciyoruba Cizande Cizapotek (ca ku Isthmus) Comongoliano\nPa kukwanisika kwa nsiku zino, mwamuna omwe akhana kacombo ka tinta ya bzakunembera bza munembi ankuimira Jezu Kristu, omwe ankuikha cizindikiro wanthu omwe an’dzapulumuka\nKodi ni mwamuna uponi omwe akhana kacombo ka tinta ya bzakunembera bza munembi pabodzi na amuna atanthatu omwe akhana bzifuzo bzakuphwanyira wakufotokozedwa m’matsomphenya ya Zakiyeri?\nIwo ambaimira mphanvu ya kudzulu yomwe imbaphatanidza kupfudzidwa kwa Jeruzalemu ndipo bzimbaphatanidzambo kupfudzidwa kwa mkonzedwe wakuipa wa Sathani pa Armagedo. N’thangwe ranyi kabvesesedweka kadacinjidwa?\nZakiyeri atamala kuwona bzinthu bzakuipa bzomwe bzikhacitidwa na apanduki pomwe Jeruzalemu akhanati kupfudzidwa mu 607 AEC, iye adawonesedwa matsomphenya ya bzinthu bzomwe bzingadacitisa kupfudzidwaku. Iye adawona amuna atanthatu omwe akhana bzifuzo bzakuphwanyira. Iye adawona pomwe mwamuna munango pakati pawo omwe ‘akhadabvala bzakubvala bza nguwo’ ndipo akhana ‘kacombo ka tinta ya bzakunembera bza munembi.’ (Zakiy. 8:6-12; 9:2, 3) Mwamunayu adauzidwa kuti: ‘Ndokoni mu mzindayo kuti akanembe cizindikiro pa mikuma ya wanthu omwe wankupuma kasa-kasa na kubuula thangwe ra bzakunyansa bzense bzomwe bzinkucitika mu mzindamo.’ Patsogolo pace, omwe akhana bzifuzo bzakuphwanyira adauzidwa kuti akaphe wanthu wense mu mzindamo omwe akhalibe cizindikiro. (Zakiy. 9:4-7) Kodi matsomphenyaya yankutipfunzisa ciyani ndipo mbani mwamuna omwe akhana kacombo ka tinta ya bzakunembera bza munembi?\nPolofesiyayi idaperekedwa mu 612 AEC ndipo kukwanisika kwakuyamba ni kupfudzidwa kwa Jeruzalemu komwe kudacitidwa na acikunda wa ku Babulo patandopita magole maxanu yokha. Napo kuti Ababulo akhali wanthu wacikunja omwe adabvumizidwa kuti apfudze mzindayo, iwo akhatumikira ninga anyakupha wa Yahova. (Jer. 25:9, 15-18) Bzimwebzi bzidacitika thangwe Yahova adawaphatisa basa kuti alange apanduki wace. Tenepo, kupfudzako kukhali lini kwa kundopha ali-wense. Wanthu wakulungama angadapfudzidwa lini. Yahova mwalufoyi adacita makonzedwe yakuti apulumuse Adjuda omwe akhabverana lini na bzinthu bzaikupa bzomwe bzikhacitika mu mzindamo.\nZakiyeri alibe kuphata nawo basa la kuikha cizindikiro ayai la kupfudza mzindayo. M’mbuto mwace, ciyeruzo ca kupfudzaco cingadatsogoleredwa na anjo. Na polofesiyayi, tingalewe kuti, tingakwanise kuwona bzomwe bzikhacitika kudzulu. Yahova alibe kusankhula anjo wace kuti adzandopfudze wakuipa basi koma kuti adzapambule wakulungama kuti adzapulumuke. *\nM’mbuyomu, tidafotokoza bza kukwanisika kwa matsomphenyaya kwa nsiku zino kuti mwamuna omwe akhana kacombo ka tinta ya bzakunembera bza munembi, akhaimira akristau wakudzozedwa wakusalira. Tikhakumbuka kuti wale omwe tsapano ankubvuma mafala yomwe yankupaliziridwa, ankuikhidwa cizindikiro ca cipulumuso. Na tenepo m’magole yatsapanopapa, bzawoneka kuti pakhafunika kucinja kafotokozedweka. Mwakubverana na bzomwe bzinkufotokozedwa pa Mateu 25:31-33, Jezu ndiye ankuyeruza wanthu. Iye an’dzapereka ciyeruzo cace cakumalizira mkati mwa citsautso cikulu mwa kupambula wanthu omwe ali ninga mabira kuti adzapulumuke na omwe ali ninga mbuzi kuti adzapfudzidwe.\nTenepo thangwe ra kucinja kabvesesedweka, kodi n’ciyani comwe tingapfunze pa matsomphenya ya Zakiyeri? Pana nfundo zakukwana zixanu izi:\nPomwe Jeruzalemu akhadasala pang’ono kupfudzidwa, Zakiyeri adatumikira ninga mulindiri pabodzi na Jeremiya na Danyeri, ninga momwe Zaiya akhadacitira. Nsiku zino, Yahova ankuphatisa basa kathimu kakucepa ka atumiki wace wakudzozedwa kuti kadyese wanthu wace na kucenjeza winango bza kufendera kwa citsautso cikulu pomwe cikanati kufika. Nawombo anyabasa wense wa Kristu wa pamui ana mbali ya kudziwisa cejezoli.—Mat. 24:45-47.\nZakiyeri, alibe kuphatanidzidwa pa kuikha cizindikiro wanthu omwe adapulumuka; n’bzibodzi-bodzimbo na atumiki wa Mulungu nsiku zino. Iwo kokha ankumwaza mafala ya Yahova, yomwe ni mbali ya basa lawo la kupalizira mwa kutsogoleredwa na anjo.—Cibv. 14:6.\nMu nsiku za Zakiyeri, palibe ne na m’bodzi omwe adaikhidwa cizindikiro ca caico pa mikuma pawo. N’bzibodzi-bodzimbo nsiku zino. Kodi n’ciyani comwe wanthu an’funika kucita kuti aikhidwe cizindikiro ca kuyezezera kuti an’dzapulumuke? Iwo an’funika kucita mwakubverana na basa lomwe linkucitika la kupalizira, kukulisa unthu bwa cikristau, kubzipereka kwa Yahova na kuthandizira abale wa Kristu. (Mat. 25:35-40) Wale omwe ambacita bzinthu bzimwezi an’dzaikhidwa cizindikiro ca kupulumuka pa citsautso cikulu comwe cinkubwera.\nPa kukwanisika kwa nsiku zino, mwamuna omwe akhana kacombo ka tinta ya bzakunembera bza munembi, ankuimira Jezu Kristu omwe ankuikha cizindikiro wanthu omwe an’dzapulumuka. Thimu likulu lin’dzaikhidwa cizindikiro cawo pomwe lin’dzakhala linkuyeruzidwa ninga mabira mkati mwa citsautso cikulu. Bzimwebzi bzin’dzawacitisa kuti adzatambire moyo wakusaya kumala pa dziko la pansi pano.—Mat. 25:34, 46. *\nPa kukwanisika kwa nsiku zino, amuna atanthatu omwe akhana bzifuzo bzakuphwanyira, ankuimira acikunda wakudzulu wa Jezu pabodzi na Jezuyo ninga nyakuwatsogolera. Iwo tsapanopapa an’dzapfudza mitundu ya wanthu pabodzi na bzakuipa bzense.—Zakiy. 9:2, 6, 7; Cibv. 19:11-21.\nKubvesesa mapfunziro yakufunikaya kumbalimbisa cikhulupiro cathu cakuti Yahova an’dzapfudza lini wathu wakulungama koma wakuipa wokha. (2 Pe. 2:9; 3:9) Bzinkutikumbusambo basa lakufunika la kupalizira mu nsiku zathu zino. Dziko lense lin’funika kubva cenjezoli cikanati kufika cimaliziro!—Mat. 24:14.\n^ ndi. 6 Napo kuti Baruke (munembi wa Jeremiya), Ebedi-meleki wa ku Etiopia, pabodzi na a Rekabu alibe kuikhidwa cizindikiro cakuwoneka pa mikuma yawo, iwo adapulumusidwa. (Jer. 35:1-19; 39:15-18; 45:1-5) Iwo adatambira cizindikiro cakuyezezera ca cipulumuso.\n^ ndi. 12 Anyakudzozedwa wakukhulupirika an’funika lini kuikhidwa cizindikiroci kuti adzapulumuke. M’buto mwace, iwo an’dzaikhidwa cizindikiro cawo cakumalizira akanati kufa ayai pomwe citsautso cikulu cikanati kuyamba.—Cibv. 7:1, 3.\nMibvunzo Yakucokera kwa Anyakuwerenga—Junho 2016\nText Mtundu wa mabukhu ya pa internet kuti mucose NSANZA YA MULINDIRI—YAKUPFUNZIRA Junho 2016\nMibvunzo Yakucokera kwa Anyakuwerenga—Agosto 2017\nMibvunzo Yakucokera Kwa Anyakuwerenga—Abril 2016